ΣΧΟΛΕΙΟ: Φεβρουαρίου 2011\nΑναρτήθηκε από ΚΑΣΛΗΣ ΚΩΣΤΑΣ στις 12:32 μ.μ. Δεν υπάρχουν σχόλια:\nΤΟ ΠΑΝΕΠΙΣΤΗΜΙΟ ΚΡΗΤΗΣ ΤΙΜΑΕΙ ΕΝΑ ΑΠΟ ΤΟΥΣ ΜΕΓΑΛΥΤΕΡΟΥΣ ΜΑΘΗΜΑΤΙΚΟΥΣ ΤΟΥ 21ου ΑΙΩΝΑ\nΤην Πέμπτη, 3 Μαρτίου 2011 και ώρα 11:00 θα γίνει στο «Αμφιθέατρο ΜΑΝΑΣΣΑΚΗ» στο Φοιτητικό Κέντρο της Πανεπιστημιούπολης των Βουτών η τελετή αναγόρευσης του Καθηγητή Φυσικής και Μαθηματικών του Ομοσπονδιακού Πολυτεχνείου της Ζυρίχης κου Δημήτρη Χριστοδούλου σε Επίτιμο Καθηγητή του Τμήματος Φυσικής.\nΗ αναγόρευση θα γίνει από τον Αντιπρύτανη του Πανεπιστημίου Κρήτης κο Ιωσήφ Παπαματθαιάκη.\nΟ τιμώμενος θα δώσει διάλεξη με τίτλο: «Φυσική και Μαθηματικά - Μιά προσωπική εμπειρία».\nΕπίσης, την Τετάρτη, 2 Μαρτίου 2011 και ώρα 19:00, ο Καθηγητής κος Δημήτριος Χριστοδούλου θα δώσει στην αίθουσα «ΑΝΔΡΟΓΕΩ» (Ανδρόγεω 2, Ηράκλειο) διάλεξη για το ευρύ κοινό με τίτλο: «Τα Μαθηματικά της Αρχαίας Αλεξάνδρειας». Την εκδήλωση οργανώνει το Κέντρο Θεωρητικής Φυσικής του Πανεπιστημίου Κρήτης.\nΑναρτήθηκε από ΚΑΣΛΗΣ ΚΩΣΤΑΣ στις 5:30 μ.μ. Δεν υπάρχουν σχόλια:\nΨΗΦΙΑΚΑ ΒΟΗΘΗΜΑΤΑ ΜΕΣΩ ΙΝΤΕΡΝΕΤ ΑΠΟ ΤΟΥ ΥΠΟΥΡΓΕΙΟ ΠΑΙΔΕΙΑΣ\nΨηφιακά βοηθήµατα µέσω Ιντερνετ από το υπουργείο Παιδείας\nΑναρτήθηκε από ΚΑΣΛΗΣ ΚΩΣΤΑΣ στις 12:10 μ.μ. Δεν υπάρχουν σχόλια:\nΤΙ ΠΡΕΠΕΙ ΝΑ ΠΡΟΣΕΞΟΥΝ ΟΙ ΥΠΟΨΗΦΙΟΙ ΤΩΝ ΠΑΝΕΛΛΑΔΙΚΩΝ ΕΞΕΤΑΣΕΩΝ\n'Ολες οι νέες αλλαγές του υπουργείου\nΞεκίνησαν από το υπουργείο Παιδείας οι διαδικασίες για την προετοιμασία των φετινών πανελλαδικών εξετάσεων. Η πιο πρόσφατη νέα υπηρεσία που εγκαινιάζεται είναι αυτή της προετοιμασίας των μαθητών της γ΄τάξης του λυκείου με "ψηφιακά βοηθήματα", που στοχεύουν να προσφέρουν έναν συμπληρωματικό, ευέλικτο και σύγχρονο τρόπο πρόσβασης των μαθητών σε χρήσιμο υποβοηθητικό υλικό αποκλειστικά για τις ανάγκες της προετοιμασίας τους ενόψει των πανελλαδικών εξετάσεων. Η πρόσβαση θα είναι ελεύθερη σε όλους τους μαθητές και εκπαιδευτικούς.\nΤο βασικό στοιχείο είναι ότι από φέτος αναμένεται μείωση του αριθμού εισακτέων, ή τουλάχιστον περισσότερη ορθολογική κατανομή των θέσεων, προκειμένου οι εισακτέοι να προσαρμοστούν όσο αυτό είναι δυνατόν στις απαιτήσεις των ίδιων των ιδρυμάτων. Τα Πανεπιστήμια και τα ΤΕΙ εισηγούνται κάθε χρόνο συγκεκριμένους αριθμούς εισακτέων, χωρίς όμως αυτοί να γίνονται αποδεκτοί από το Υπουργείο Παιδείας, που κατά κανόνα, τα τελευταία χρόνια, υιοθετούσε μεγαλύτερους αριθμούς από εκείνους που πρότειναν τα ιδρύματα. Αν υπολογισθεί ότι στα περισσότερα Πανεπιστήμια και κυρίως στα κεντρικά Τεχνολογικά Ιδρύματα οι αριθμοί εισακτέων αυξάνονταν, λόγω και των μετεγγραφών, αντιλαμβάνεται κανείς την "ασφυξία" στην οποία περιέρχονται κάθε χρόνο τα Ιδρύματα, που δεν μπορούν να εκπαιδεύσουν τους τελικούς αριθμούς εισακτέων.\nΑναρτήθηκε από ΚΑΣΛΗΣ ΚΩΣΤΑΣ στις 12:08 μ.μ. Δεν υπάρχουν σχόλια:\nΕΞΕΤΑΣΕΙΣ ΣΤΟ ΓΥΜΝΑΣΙΟ ΓΙΑ ΑΠΟΚΤΗΣΗ ΠΙΣΤΟΠΟΙΗΤΙΚΟΥ ΣΤΗΝ ΠΛΗΡΟΦΟΡΙΚΗ\nΘα ξεκινήσει, μάλλον από το επόμενο έτος στο Γυμνάσιο , η διαδικασία πιστοποίησης για την απόκτηση κρατικού πιστοποιητικού με βάση το Γαλλικό μοντέλο ανακοίνωσαν στην Πανελλήνια Ενωση Καθηγητών Πληροφορικής η υφ. Παιδείας Εύη Χριστοφιλοπούλου και ο Γενικός Γραμματέας Β. Κουλαιδής , στη διάρκεια συνάντησης με το ΔΣ , ενώ όπως είπαν στο Λύκειο η Πληροφορική δεν θα είναι μάθημα γενικής παιδείας, αλλά μόνο μάθημα επιλογής και όχι σε όλες τις κατευθύνσεις. Ο γενικός σχεδιασμός τόνισε η υφ. Παιδείας είναι στο Λύκειο να μειωθούν τα μαθήματα, να υπάρχουν μόνο 4 μαθήματα γενικής παιδείας και να υπάρξει μεγάλη αύξηση της εξειδίκευσης μέσω των κατευθύνσεων από τη Β’ Λυκείου και ειδικά στη Γ’ Λυκείου.\nΑναρτήθηκε από ΚΑΣΛΗΣ ΚΩΣΤΑΣ στις 10:07 π.μ. Δεν υπάρχουν σχόλια:\nΜΟΝΟ ΜΕ ΜΟΡΙΑ ΟΙ ΜΕΤΑΓΓΡΑΦΕΣ\nΡιζικές αλλαγές στο σύστημα μετεγγραφών στην τριτοβάθμια εκπαίδευση ετοιμάζει το υπουργείο Παιδείας. Οι μετακινήσεις σπουδαστών θα γίνονται μόνο προς τμήματα που έχουν ίδια μόρια εισαγωγής, ανεξάρτητα από το γνωστικό αντικείμενό τους\nΔραστικές αλλαγές στο σύστημα των μετεγγραφών ετοιμάζει για άλλη μια φορά το υπουργείο Παιδείας προκειμένου να ανακόψει το τεράστιο «ρεύμα» αιτήσεων μετεγγραφής από τα ιδρύματα ανώτατης εκπαίδευσης της περιφέρειας προς τα κεντρικά.\nΑναρτήθηκε από ΚΑΣΛΗΣ ΚΩΣΤΑΣ στις 10:02 π.μ. Δεν υπάρχουν σχόλια:\nΥΠΟΤΡΟΦΙΕΣ ΓΙΑ ΤΟΥΣ ΜΑΘΗΤΕΣ ΛΑΣΙΘΙΟΥ- ΗΡΑΚΛΕΙΟΥ\nΤο Πανεπιστήμιο Κρήτης θα χορηγήσει κατά το ακαδημαϊκό έτος 2010-11 επτά(7) υποτροφίες, χωρίς διαγωνισμό, με επιλογή, σε βάρος των εσόδων του κληροδοτήματος «Χρύσανθου και Αναστασίας Καρύδη». Οι υποτροφίες θα χορηγηθούν σε πρωτοετείς φοιτητές της Σχολής Θετικών και Τεχνολογικών Επιστημών του Πανεπιστημίου Κρήτης (συγκεκριμένα από μία (1) υποτροφία στα Τμήματα Βιολογίας, Μαθηματικών, Χημείας, Επιστήμης Υπολογιστών, Εφαρμοσμένων Μαθηματικών, Φυσικής και Επιστήμης και Τεχνολογίας Υλικών), που αποφοίτησαν από Λύκειο του Νομού Ηρακλείου ή Λασιθίου και πέτυχαν με τη συμμετοχή τους στις Πανελλαδικές Εξετάσεις, την υψηλότερη σειρά εισαγωγής στο Τμήμα τους, σύμφωνα με την από 12-01-1986 διαθήκη, που δημοσιεύτηκε με το αρ. 579/2006 πρακτικό του Μονομελούς Πρωτοδικείου Ηρακλείου.\nΠαρακαλώ δείτε παρακάτω την α) προκήρυξη , β) αίτηση και γ) υπεύθυνη δήλωση των υποτροφιών του Κληροδοτήματος "Χρύσανθου & Αναστασίας Καρύδη".\nΑ) ΠΡΟΚΗΡΥΞΗ ΥΠΟΤΡΟΦΙΩΝ\nΒ) ΑΙΤΗΣΗ ΠΡΟΠΤΥΧΙΑΚΩΝ ΣΠΟΥΔΩΝ\nΓ) ΥΠΕΥΘΥΝΗ ΔΗΛΩΣΗ\nΑναρτήθηκε από ΚΑΣΛΗΣ ΚΩΣΤΑΣ στις 3:35 μ.μ. Δεν υπάρχουν σχόλια:\nΔΕΝ ΠΑΕΙ ΣΧΟΛΕΙΟ Η ΚΡΗΤΗ\nΜελέτη - κόλαφος του Παιδαγωγικού Ινστιτούτου παρουσιάζει διαρκή αύξηση στα ποσοστά σχολικής εγκατάλειψης στην Κρήτη. Το 50,3% των μαθητών γυρνάει την πλάτη στο γυμνάσιο και το λύκειο. Μόνο το 32,3% αποφοιτά από τα Γυμνάσια και Λύκεια του νησιού.\nΘλιβερή πρωτιά κατέχει η Κρήτη, ως προς το ποσοστό μαθητών που εγκαταλείπουν το σχολείο, πριν ολοκληρώσουν την υποχρεωτική εκπαίδευση. Τα στοιχεία αυτά δίνει μελέτη του Παιδαγωγικού Ινστιτούτου.\nΣύμφωνα με δημοσίευμα που παρουσιάζει η εφημερίδα Τόλμη, ποσοστό της τάξης του 50,3% έχει εκπαίδευση μέχρι το δημοτικό, ενώ το αντίστοιχο ποσοστό στη χώρα φτάνει μόλις το 38,1%.\nΑνησυχητικά όμως είναι και τα υπόλοιπα στοιχεία της μελέτης που αφορούν στην εκπαίδευση των Κρητικών, καθώς μόνο το 32,3% αποφοιτά από τα Γυμνάσια και Λύκεια του νησιού.\nΕπίσης, μόλις το 16,5% έχει ανώτερες και ανώτατες σπουδές, παρ' όλες τις απαιτήσεις για υψηλή εξειδίκευση για οικονομικά και τουριστικά θέματα, που έχουν εμφανιστεί στο νησί.\nΤο θέμα θα συζητηθεί σε ευρεία σύσκεψη που θα πραγματοποιηθεί την ερχόμενη Τετάρτη στο Υπουργείο Παιδείας με τη συμμετοχή του Διευθυντή Δευτεροβάθμιας Εκπαίδευσης Απ. Κλινάκη.\nΑναρτήθηκε από ΚΑΣΛΗΣ ΚΩΣΤΑΣ στις 2:48 μ.μ. Δεν υπάρχουν σχόλια:\nΠΟΣΑ ΧΡΗΜΑΤΑ ΠΑΙΡΝΕΙ Ο ΚΑΘΕ ΔΗΜΟΣ ΓΙΑ ΤΑ ΣΧΟΛΕΙΑ ΤΟΥ\nΤην κατανομή ποσού 30.000.000,00 ευρώ από τους Κεντρικούς Αυτοτελείς Πόρους έτους 2011, σε όλους τους Δήμους της Χώρας, για την κάλυψη λειτουργικών δαπανών των σχολείων τους, προβλέπει απόφαση την οποία υπέγραψε ο υφ. Εσωτερικών Γ. Ντόλιος.Για να δείτε τα ποσά που εγκρίθηκαν για τον κάθε Δήμο της χώρας\nΑναρτήθηκε από ΚΑΣΛΗΣ ΚΩΣΤΑΣ στις 1:04 π.μ. Δεν υπάρχουν σχόλια:\nΣΤΑ ΘΡΑΝΙΑ ΓΙΑ ΚΙΝΕΖΙΚΑ\nΣτην Ελλάδα της κρίσης πληθαίνουν οι νέοι που σπεύδουν σε φροντιστήρια για να µάθουν κινεζικά και να αποκτήσουν ανταγωνιστικό πλεονέκτημα στην αγορά εργασίας.\n«Μοιάζουν µε ζωγραφιές γιατί µεταφέρουν εικόνες», λέει η Σεµίνη Σιλντή. Μιλά για τα ιδεογράµµατα της κινεζικής γλώσσας που άρχισε να µαθαίνει από τον περασµένο Σεπτέµβριο. «Είναι η γλώσσα του µέλλοντος και θέλω να τη µάθω πρώτη απ’ όλους», λέει και διευκρινίζει ότι αρχικά µπήκε στη διαδικασία εκµάθησής της γιατί γοητεύτηκε από τονκινεζικό πολιτισµό. ∆εν είναι όµως µόνο η 22χρονη Σεµίνη που αισθάνθηκε την ανάγκη να επεκτείνει τις γνώσεις της. «Να µάθουν καλά αγγλικά, κινεζικά – αν και αυτό είναι πιο δύσκολο – και να τολµήσουν ναπάρουν ρίσκα», απάντησε η υπουργός Οικονοµικών της Γαλλίας Κριστίν Λαγκάρντ σε συνέντευξή της στην οικονοµική εφηµερίδα «La Tribune», όταν ρωτήθηκε για το τι θα συµβούλευε τους νέους γάλλους επιχειρηµατίες να κάνουν ώστε να εξασφαλίσουν το επαγγελµατικό τους µέλλον. Πλέον, η Κίνα δεν θεωρείται απλώς µια ανερχόµενη δύναµη. Εχει καθιερωθεί εδώ και καιρό ως η δεύτερη παγκόσµια οικονοµική δύναµη και τα κινεζικά ως η γλώσσα του µέλλοντος. Η πρόταση της υπουργού για την εκµάθηση της κινεζικής γλώσσας δεν είναι γνωστό αν εισακούστηκε εντός των γαλλικών συνόρων, χωρίς αµφιβολία όµως τα τελευταία χρόνια έχει κερδίσει την προσοχή χιλιάδων Ελλήνων. Σύµφωνα µε τη διευθύντρια του Ινστιτούτου Κοµφούκιος Xiuqin Yang, ο αριθµός των φοιτητών που µαθαίνουν κινεζικά τον τελευταίο χρόνο στη χώρα µας έχει τετραπλασιαστεί. «Το Ινστιτούτο ιδρύθηκε τον Οκτώβριο του 2009 στο Οικονοµικό Πανεπιστήµιο Αθηνών σε συνεργασία µε το University of International Business & Economics του Πεκίνου και το Office of Chinese Language Council International και απευθύνεται σε όλους όσοι ενδιαφέρονται να µάθουν την κινεζική γλώσσα και να έρθουν σε επαφή µε τον κινεζικό πολιτισµό. Τον Οκτώβριο του 2009 οι µαθητές µας ήταν 50, ενώ τον Οκτώβριο του 2010 είχαν φτάσει τους 200», αναφέρει και προσθέτει ότι ανάµεσα στους µαθητές του Ινστιτούτου υπάρχουν, εκτός από φοιτητές, στελέχη επιχειρήσεων, ιδιωτικοί υπάλληλοι και στελέχη του ∆ηµοσίου.\nΑναρτήθηκε από ΚΑΣΛΗΣ ΚΩΣΤΑΣ στις 10:57 π.μ. Δεν υπάρχουν σχόλια:\nΗ ΤΟΥΡΚΙΑ ΚΕΡΔΙΖΕΙ ΤΗ ΜΑΧΗ\nΑναρτήθηκε από ΚΑΣΛΗΣ ΚΩΣΤΑΣ στις 1:49 π.μ. Δεν υπάρχουν σχόλια:\nΗ αρχή θα γίνειπιλοτικά σε 110 - 130 Δηµοτικά καιΓυµνάσια τον Σεπτέµβριο του 2011 και τη σχολική χρονιά 2012-13 θα γενικευτούν σε όλα τα σχολεία. Οιαλλαγές αυτές θα αφορούν νέους τρόπους διδασκαλίας και χειρισµού της διδακτέας ύλης, ενώ δεν προβλέπονται νέα βιβλία.\nΑναρτήθηκε από ΚΑΣΛΗΣ ΚΩΣΤΑΣ στις 1:07 μ.μ. Δεν υπάρχουν σχόλια:\n«Αναλυτικά Προγράμματα Φυσικών Επιστημών για την Υποχρεωτική Εκπαίδευση»\nΣάββατο 26 Φεβρουαρίου 2011, Πύργος της Παιδαγωγικήςμ ΑΠΘ\nΠαιδαγωγικό Τμήμα Δημοτικής Εκπαίδευσης Α.Π.Θ.\nΈνωση Ελλήνων Φυσικών.\nΑναρτήθηκε από ΚΑΣΛΗΣ ΚΩΣΤΑΣ στις 1:06 μ.μ. Δεν υπάρχουν σχόλια:\nΠΡΟ ΤΩΝ ΠΥΛΩΝ Η ΗΛΕΚΤΡΟΝΙΚΗ ΚΑΤΑΓΡΑΦΗ ΤΩΝ ΠΤΥΧΙΩΝ\nΣε ηλεκτρονική βάση δεδοµένων θα καταχωριστούν όλοι οι τίτλοι σπουδών που χορηγούνται στη χώραπροκειµένου να δηµιουργηθεί το Εθνικό Προσοντολόγιο.\nΟλα τα πτυχία, βεβαιώσεις, πιστοποιητικά, τίτλοισπουδών κ.λπ. που απονέµονται από οποιονδήποτε φορέα της εκπαίδευσης, δηµόσιο και ιδιωτικό, από το νηπιαγωγείο µέχρι το πανεπιστήµιο και από τα κέντρα οργάνωσης σεµιναρίων µέχρι τα κολέγια και την επαγγελµατική εκπαίδευση, θα µπαίνουν σε µια κοινή βάση δεδοµένων προκειµένου να ξεκινήσει η εφαρµογή του Εθνικού Πλαισίου Προσόντων (ΕΠΠ), σε αντιστοιχία του ευρωπαϊκού, µε 8 διαβαθµισµένα επίπεδα. Ηδη άρχισε ηδιαδικασία αντιστοίχισης των διάφορων τίτλων σπουδών προς τα επίπεδα, όπως ανακοίνωσε χθες το υπουργείο Παιδείας.\nΣκληρή µάχη θα δοθεί για το επίπεδο όπου θα τοποθετηθούν τα πτυχία των κολεγίων και των εργαστηρίων σπουδών\nΑναρτήθηκε από ΚΑΣΛΗΣ ΚΩΣΤΑΣ στις 11:57 π.μ. Δεν υπάρχουν σχόλια:\nΠΡΟΓΡΑΜΜΑ ΕΞΟΙΚΟΝΟΜΗΣΗΣ ΚΑΙ ΣΤΑ ΣΧΟΛΕΙΑ\nΔέκα σχολεία της Αττικής μέσα σε 10 εβδομάδες θα επιχειρήσουν να μειώσουν κατά 10% την ενέργεια που καταναλώνουν ή αλλιώς το ενεργειακό τους αποτύπωμα. «Η δύναμη του 10», όπως ονομάζεται το πρόγραμμα (www. thepoweroften. gr), καινοτομεί εισάγοντας τα social media στη μαθησιακή διαδικασία μέσω ειδικών εφαρμογών, ώστε να μιλά στη γλώσσα των μαθητών της γενιάς αυτής. Ετσι, τη σταδιακή της πρόοδο στην εξοικονόμηση ενέργειας θα μπορεί να επαληθεύει η εκάστοτε Green Team που θα αποτελούν μαθητές, αξιοποιώντας applications στο Facebook και στο Twitter.\nΗδη, εγκαταστάθηκαν μετρητές ενέργειας και «τρέχουν» για τέσσερα σχολεία της Αθήνας (7ο Δημοτικό, 70ό Δημοτικό, 152ο Δημοτικό, 59ο Γυμνάσιο), τρία στο Χαϊδάρι (10ο Δημοτικό, 1ο Γυμνάσιο, 7ο Γυμνάσιο), το 7ο Γυμνάσιο Περιστερίου, το 8ο Δημοτικό Δάφνης και το 8ο Βύρωνα, ενώ θα σταματήσουν να μετρούν στις 15 Απριλίου.\nΑναρτήθηκε από ΚΑΣΛΗΣ ΚΩΣΤΑΣ στις 12:31 μ.μ. Δεν υπάρχουν σχόλια:\nΜαθηματικά και ανταγωνιστικότητα «μια απειλούμενη σχέση στις ΗΠΑ»\nΟι ΗΠΑ παρατηρούν έλλειψη γηγενών μαθηματικών με αποτέλεσμα να στρέφονται προς το εξωτερικό σε αναζήτηση καταρτισμένων επιστημόνων και εργαζομένων. Μία τάση η οποία «απειλεί» την ανταγωνιστικότητα της\nO κ. ΤΖΕΗΜΣ Σίμονς γνωρίζει την έννοια της προσφοράς και της ζήτησης.\nΔιευθύνει πάνω από 20 χρόνια την πετυχημένη εταιρεία επενδύσεων Renaissance Technologies. Συνδυάζοντας όλα όσα έχει δει και βιώσει στα σχολικά του χρόνια και στην εταιρεία που εργάζεται καταλήγει στο συμπέρασμα ότι κάποιοι βασικοί κανόνες οικονομικών θα πρέπει να τεθούν σε ισχύ στο εκπαιδευτικό σύστημα των ΗΠΑ. Συγκεκριμένα, θα πρέπει να παρέχονται κίνητρα ώστε να διδάσκουν όσοι είναι καλοί στα μαθηματικά.\nΑναρτήθηκε από ΚΑΣΛΗΣ ΚΩΣΤΑΣ στις 1:04 μ.μ. Δεν υπάρχουν σχόλια:\nΤο 1ο Σχολείο Δεύτερης Ευκαιρίας (Νεάπολη) Θεσσαλονίκης συμμετείχε στην διακρατική συνάντηση του Ευρωπαϊκού Προγράμματος MASS (Measuring and Assessing Soft Skills), στο οποίο συμμετέχει ενεργά. Η συνάντηση διοργανώθηκε από τους Ολλανδούς εταίρους, στη πόλη Deventer της Ολλανδίας, 24-27 Ιανουαρίου 2011. Σκοπός της συνάντησης ήταν η ανασκόπηση των εργασιών που έχουν γίνει και ο συντονισμός των μελλοντικών. Το Σχολείο συμμετείχε με αντιπροσωπεία τεσσάρων (4) καθηγητών.\nΤο Ευρωπαϊκό έργο MASS χρηματοδοτείται εν μέρει από την Ευρωπαϊκή Ένωση, στα πλαίσια της δράσης Μεταφοράς Καινοτομίας (Transfer of Innovation), του προγράμματος Leonardo Da Vinci. Σκοπός του έργου είναι η μεταφορά και βελτίωση της καινοτομίας που αναπτύχθηκε από το Agnus College στη Σκωτία και αφορά στην ανάπτυξη κοινωνικών δεξιοτήτων (soft skills) σε νέους που έχουν απορρίψει όλες τις άλλες ευκαιρίες εκπαίδευσης. Η προσέγγιση έχει αποδειχθεί ιδιαίτερα αποτελεσματική, με επίπεδο επιτυχίας, σε ποσοστό μεγαλύτερο του 87% των εκπαιδευομένων να επιτυγχάνει τους μαθησιακούς και επαγγελματικούς του στόχους. Συνεργασία με εταίρους από την Ελλάδα, Σουηδία και Ολλανδία έδειξε ότι δεν υπάρχει ανάλογη προσέγγιση ανάπτυξης μέτρησης και αξιολόγησης κοινωνικών δεξιοτήτων στα συστήματα τυπικής εκπαίδευσης τους.\n1o ΣΧΟΛΕΙΟ ΔΕΥΤΕΡΗΣ ΕΥΚΑΙΡΙΑΣ (ΝΕΑΠΟΛΗ) ΘΕΣΣΑΛΟΝΙΚΗ\nMass Leonardo Project\nΜέτρηση και αξιολόγηση των κοινωνικών δεξιοτήτων\n( Measuring and Assessing Soft Skills)\nΈξι εταίροι: Σκωτία, Σουηδία, Ολλανδία( 2 Εκπαιδευτικά ιδρύματα), Ρουμανία και Ελλάδα[1ο ΣΔΕ(Νεάπολη) Θεσσαλονίκης] συνεργάζονται στην εφαρμογή μιας νέας μεθοδολογίας που αναπτύχθηκε στο Angus College της Σκωτίας και αφορά στην ανάπτυξη των κοινωνικών δεξιοτήτων σε νέους οι οποίοι είτε δεν έχουν ολοκληρώσει την βασική εκπαίδευση, είτε είναι άνεργοι, καθώς επίσης, και σε σ’ αυτούς που ανήκουν σε ευάλωτες κοινωνικές ομάδες.\nΤο πρόγραμμα εφαρμόστηκε στην Σκωτία με πρωτοφανή επιτυχία (87%) και έτσι μέσω του προγράμματος Leonardo «Μεταφορά Καινοτομίας» το Σχολείο Δεύτερης Ευκαιρίας Νεάπολης έχει την δυνατότητα να συμμετάσχει σ’ αυτήν την αξιόλογη καινοτόμο Δράση\nΜέσα από την διδασκαλία των κοινωνικών δεξιοτήτων πχ συνεργατικότητας, επαγγελματισμού, συνέπειας στην τήρηση ωραρίου, ικανότητα παροχής βοήθειας στους συνεργάτες, ικανότητα αναζήτησης βοήθειας κ.ά. οι εκπαιδευόμενοι έχουν την δυνατότητα να επιτύχουν την προσωπική τους ανάπτυξη και βελτίωση των προσόντων τους ώστε να είναι ικανοί, όχι μόνο να αποκτήσουν εργασία αλλά και να είναι σε θέση να την διατηρήσουν, μια και οι κοινωνικές αυτές δεξιότητες είναι απαραίτητες στο χώρο εργασίας.\nΤο πρόγραμμα ξεκίνησε τον Οκτώβριο του 2009 και θα ολοκληρωθεί τον Σεπτέμβριο του 2011. Το Σχολείο Δεύτερης Ευκαιρίας Νεάπολης φιλοξένησε τις 2 πρώτες συναντήσεις των εταίρων για τον σχεδιασμό του προγράμματος και μεταξύ άλλων δράσεων ανέλαβε την δημιουργία της ιστοσελίδας του προγράμματος (http://www.mass-project.org ) και την πιλοτική διδασκαλία των κοινωνικών δεξιοτήτων σε ομάδα εκπαιδευομένων του σχολείου. Οι δράσεις αυτές συνεχίζονται με μεγάλη ανταπόκριση από τους εκπαιδευόμενους του σχολείου.\nΟι εταίροι συμμετείχαν σε 2 ακόμη συναντήσεις, Σκωτία και Σουηδία και οι εργασίες του προγράμματος συνεχίζονται με επιτυχία. Στην τελευταία συνάντηση τον προηγούμενο Σεπτέμβριο στο Bollnas της Σουηδίας έγινε η παρουσίαση των πρώτων μαθημάτων σε νέους άνεργους , συζητήθηκε η διαδικασία αξιολόγησης του project και παρουσιάστηκε ο τρόπος που οι Σουηδοί σχεδιάζουν το Εθνικό τους Πλαίσιο Προσόντων.\nΤον Ιανουάριο του 2011 έγινε η 4η συνάντηση στην Ολλανδία για την αξιολόγηση του προγράμματος μέχρι σήμερα και την διαμόρφωση της περαιτέρω πορείας του.\nΈνας από τους στόχους του προγράμματος είναι η χαρτογράφηση των κοινωνικών δεξιοτήτων στο Ευρωπαϊκό Πλαίσιο Προσόντων, μια πιλοτική προσπάθεια που θα είναι μοναδική για τους Έλληνες εκπαιδευτικούς και εκπαιδευόμενους.\nΑναρτήθηκε από ΚΑΣΛΗΣ ΚΩΣΤΑΣ στις 1:00 μ.μ. Δεν υπάρχουν σχόλια:\n2,2 ΔΙΣ. ΓΙΑ ΓΝΩΣΗ ΚΑΙ ΕΡΓΑΣΙΑ\nΜε ένα ποσό, που θα αγγίξει τα 2,2 δισ. ευρώ, θα στηρίξει η κυβέρνηση τα προγράμματα της Διά Βίου Μάθησης, ώστε να συνδεθούν με την απασχόληση και να «δώσουν» 370.000 θέσεις εργασίας μέσα στην επόμενη δεκαετία, και κυρίως σε επιχειρήσεις μεταφορών, διανομής αγαθών, νέων τεχνολογιών κ.ά.\nΟ Γ. Παπανδρέου με την υπουργόΠαιδείας Α. Διαμαντοπούλου και την αναπληρώτρια υπουργό Φ. Γεννηματά κατά τη χθεσινή παρουσίαση των προγραμμάτων για τη Διά Βίου Μάθηση\nΑναρτήθηκε από ΚΑΣΛΗΣ ΚΩΣΤΑΣ στις 12:44 μ.μ. Δεν υπάρχουν σχόλια:\nΜΕΙΩΣΗ ΤΟΥ ΑΡΙΘΜΟΥ ΤΩΝ ΕΙΣΑΚΤΕΩΝ\nΠρος μείωση του αριθμού των εισακτέων σε πανεπιστήμια και ΤΕΙ κινείται το υπουργείο Παιδείας, σύμφωνα με το BHMAonline. Φέτος υπολογίζεται ότι ο αριθμός των εισακτέων θα είναι δραματικά μικρότερος από εκείνον της περσινής χρονιάς, κάτω ακόμα και από τις 82.000.\nΠέρυσι οι εισακτέοι είχαν φτάσει τα 88.000 άτομα. Φέτος υπολογίζεται ότι μία θέση σε πανεπιστήμιο ή ΤΕΙ θα διεκδικήσουν 100.000 άτομα.\nΑναρτήθηκε από ΚΑΣΛΗΣ ΚΩΣΤΑΣ στις 2:12 μ.μ. Δεν υπάρχουν σχόλια:\nΤΑ ΣΧΕΔΙΑ ΠΡΟΕΔΡΙΚΩΝ ΔΙΑΤΑΓΜΑΤΩΝ ΓΙΑ ΤΑ ΕΠΑΓΓΕΛΜΑΤΙΚΑ ΔΙΚΑΙΩΜΑΤΑ ΠΤΥΧΙΟΥΧΩΝ ΠΑΝΕΠΙΣΤΗΜΙΩΝ\nΑπό το γραφείο του Υφυπουργού Παιδείας, Δια Βίου Μάθησης και Θρησκευμάτων κ. Ι. Πανάρετου, ανακοινώνεται ότι αναρτώνται από σήμερα και μέχρι τις 15 Μαρτίου 2011 προς διαβούλευση σχέδια Προεδρικών Διαταγμάτων για τα Επαγγελματικά Δικαιώματα πτυχιούχων Πανεπιστημίων\nκαι Πολυτεχνείων που εκκρεμούσαν. Μετά την ολοκλήρωση της διαβούλευσης, τα σχέδια των Προεδρικών Διαταγμάτων θα αποσταλούν στο Εθνικό Συμβούλιο Παιδείας για την απαιτούμενη διατύπωση γνώμης. Τα σχέδια αυτά αφορούν τους:\nΤα σχέδια αυτά βρίσκονται αναρτημένα στη σελίδα:\nΑναρτήθηκε από ΚΑΣΛΗΣ ΚΩΣΤΑΣ στις 11:54 π.μ. Δεν υπάρχουν σχόλια:\nΟΔΗΓΙΕΣ ΤΟΥ ΥΠΟΥΡΓΕΙΟΥ ΓΙΑ ΤΗ ΣΧΟΛΙΚΗ ΒΙΑ\nΕγκύκλιο για την πρόληψη και την αντιμετώπιση της βίας και της επιθετικότητας μεταξύ των μαθητών, έστειλε το υπουργείο Παιδείας σε όλες τις σχολικές μονάδες, καθώς έπειτα από επισκέψεις του Συνηγόρου του Παιδιού σε σχολεία, καταγράφηκε ιδιαίτερη ανησυχία στη σχολική κοινότητα για την εξάπλωση βίαιων συμπεριφορών.\nΔιαμόρφωση καλού σχολικού κλίματος επικοινωνίας, διαλόγου και εμπιστοσύνης, ανάμεσα σε εκπαιδευτικούς και μαθητές. Το κλίμα επικοινωνίας και διαλόγου θα πρέπει να υποστηρίζεται έμπρακτα τόσο από τον διευθυντή της σχολικής μονάδας όσο και από τους εκπαιδευτικούς μέσα στις τάξεις.\nΠαρακολούθηση και προστασία των μελών της σχολικής κοινότητας από οποιαδήποτε απειλή ή άσκηση βίας σε βάρος τους. Κάθε εκπαιδευτικός ή μαθητής θα πρέπει να εκφράζει ελεύθερα τις απόψεις του ή τα παράπονά του και, εφόσον χρειάζεται, να λαμβάνει εγγυήσεις για την αποτροπή της επανάληψης βλαπτικών συμπεριφορών.\nΕνίσχυση του ρόλου των μαθητών στη διαδικασία επίλυσης συγκρούσεων, ενδεχομένως μέσα από τη δημιουργία ομάδων φιλίας ή διαμεσολάβησης, ανάλογα με τις δυνατότητες υποστήριξης των ομάδων αυτών από τους εκπαιδευτικούς της σχολικής μονάδας.\nΤακτική επικοινωνία με τους γονείς και ευαισθητοποίησή τους, έτσι ώστε να βρίσκονται κοντά στα παιδιά τους και στους προβληματισμούς τους, επικοινωνώντας διαλεκτικά μαζί τους.\nΑναρτήθηκε από ΚΑΣΛΗΣ ΚΩΣΤΑΣ στις 11:50 π.μ. Δεν υπάρχουν σχόλια:\nΠΡΟΣ ΤΟΥΣ ΜΑΘΗΤΕΣ ΤΩΝ ΝΟΜΩΝ ΛΑΣΙΘΙΟΥ ΚΑΙ ΗΡΑΚΛΕΙΟΥ\nΚαλώς ήρθατε στο Ταξίδι στην Ευρώπη\nΑπό σήμερα "Το Ταξίδι στην Ευρώπη" προχωρά με κάθε επισημότητα. Σ΄αυτή τη φάση και ως το μεσημέρι της 24ης Μαρτίου, το παιχνίδι είναι σε πλήρη ανάπτυξη και οι πίνακες κατάταξης των επιδόσεων λειτουργούν κανονικά.\nΑφήσαμε το διάστημα αυτό επίτηδες χωρίς πίνακες κατάταξης, ώστε να μπορέσουμε να διορθώσουμε τυχόν αβλεψίες ή λάθη της πραγματικής διαδικασίας. Κι αυτό κάναμε, καθώς παρατηρήσαμε πως κάποιοι παίκτες (χωρίς φυσικά κακή πρόθεση) πέτυχαν χρόνους που δεν αντιστοιχούσαν σε ένα παιχνίδι ερωτήσεων αλλά σε παιχνίδι ταχύτητας με κλειστά μάτια. Απλά πατούσαν γρήγορα τα κουμπιά!\nΑναρτήθηκε από ΚΑΣΛΗΣ ΚΩΣΤΑΣ στις 12:07 μ.μ. Δεν υπάρχουν σχόλια:\nΓΙΑ ΤΙΣ ΣΧΟΛΙΚΕΣ ΕΚΔΡΟΜΕΣ, ΜΕΝΟΥΜΕ ΕΛΛΑΔΑ\nTο βίντεο που δημιούργησε εθελοντικά η ομάδα διαδικτύου του Υπουργείου Παιδείας, υλοποιώντας μια ιδέα της Υπουργού Άννας Διαμαντοπούλου.\n"Για τις σχολικές εκδρομές, Μένουμε Ελλάδα"\nΑναρτήθηκε από ΚΑΣΛΗΣ ΚΩΣΤΑΣ στις 4:39 μ.μ. Δεν υπάρχουν σχόλια:\nΕΞΟΡΙΖΟΥΝ ΤΑ ΣΝΑΚ ΑΠΟ ΤΑ ΣΧΟΛΕΙΑ\nΜενού µε φρέσκους χυµούς, φρούτα, λαχανικά αλλά και δηµητριακά θέλει το υπουργείο Υγείας\nΤέλος στην – ανεξέλεγκτη – διάθεση ανθυγιεινών σνακ από τα σχολικά κυλικεία επιχειρεί να βάλει το υπουργείο Υγείας. Ετσι, τα αλλαντικά, οι τυρόπιτες, οι σοκολάτες και το σοκολατούχο γάλα εξορίζονται, δίνοντας τη θέση τους σε φρέσκους χυµούς, φρούτα, λαχανικά, δηµητριακά και υγιεινά σάντουιτς µε µέλι και ταχίνι.\nΑναρτήθηκε από ΚΑΣΛΗΣ ΚΩΣΤΑΣ στις 11:03 π.μ. Δεν υπάρχουν σχόλια:\nE-MAIL ΣΤΟΥΣ ΜΑΘΗΤΕΣ\nMαθητικό e-mail και προσωπικό λογαριασµό στο Ιντερνετ σε όλους τους µαθητές Γυµνασίων καιΛυκείων παραχωρεί το υπουργείο Παιδείας, αλλά κρατά τη δυνατότητα εποπτείας του τρόπου χρήσης. Με εγκύκλιο που απεστάλη προς όλα τασχολείατης χώρας, το υπουργείο χορηγεί προσωπικούς λογαριασµ ούςπρόσβασης στοΠανελλήνιο Σχολικό ∆ίκτυο, µε τους οποίους θα εξασφαλιστεί πρόσβασησε µια διεύθυνση ηλεκτρονικούταχυδροµείου για κάθε µαθητή, η οποία θα είναι της µορφής username@sch.gr και µελλοντικά πρόσβαση σε άλλες ηλεκτρονικές υπηρεσίεςόπως το ψηφιακό σχολείοκ.λπ. Προκειµένου όµως να διαφυλαχθεί η σωστή χρήση των διαδικτυακών υπηρεσιών, καθώς πρόκειταιγια ανήλικους χρήστες, αλλά καιη µη παρενόχληση των µαθητών, το ιστορικό των µηνυµάτων τουςθα αρχειοθετείται!\nΑναρτήθηκε από ΚΑΣΛΗΣ ΚΩΣΤΑΣ στις 12:13 μ.μ. Δεν υπάρχουν σχόλια:\nΠΑΡΟΧΗ ΠΡΟΣΩΠΙΚΩΝ ΛΟΓΑΡΙΑΣΜΩΝ ΣΤΟΥΣ ΜΑΘΗΤΕΣ ΑΠΟ ΤΟ ΠΑΝΕΛΛΗΝΙΟ ΣΧΟΛΙΚΟ ΔΙΚΤΥΟ\nΣτην παροχή προσωπικών λογαριασμών πρόσβασης στο Πανελλήνιο Σχολικό Δίκτυο σε όλους τους μαθητές και τις μαθήτριες της Δευτεροβάθμιας Εκπαίδευσης, προχωρά το υπ. Παιδείας.\nΜε τον λογαριασμό αυτό εξασφαλίζεται η πρόσβαση στην υπηρεσία Ηλεκτρονικού Ταχυδρομείου κακής και στις υπόλοιπες υπηρεσίες του ΠΣΔ. ΓΙΑ ΝΑ ΔΕΙΤΕ ΤΗΝ ΕΓΚΥΚΛΙΟ ΜΕ ΤΙΣ ΟΔΗΓΙΕΣ\nΑναρτήθηκε από ΚΑΣΛΗΣ ΚΩΣΤΑΣ στις 8:07 μ.μ. Δεν υπάρχουν σχόλια:\nΕΝΑ ΛΟΓΙΟΣ, ΕΤΩΝ, 105 ΑΓΩΝΙΑ ΚΑΙ ΣΥΜΒΟΥΛΕΥΕΙ\nΑναρτήθηκε από ΚΑΣΛΗΣ ΚΩΣΤΑΣ στις 1:03 μ.μ. Δεν υπάρχουν σχόλια:\nΑΓΝΩΣΤΟ ΦΡΟΥΤΟ ΟΙ ΒΙΒΛΙΟΘΗΚΕΣ ΓΙΑ ΤΟΥΣ ΕΛΛΗΝΕΣ\nΑναρτήθηκε από ΚΑΣΛΗΣ ΚΩΣΤΑΣ στις 12:59 μ.μ. Δεν υπάρχουν σχόλια:\nΣΥΓΧΩΝΕΥΣΕΙΣ : ΟΛΟΙ ΟΙ ΔΗΜΑΡΧΟΙ ΣΤΙΣ 28 ΦΕΒΡΟΥΑΡΙΟΥ ΣΤΟ ΥΠΟΥΡΓΕΙΟ ΠΑΙΔΕΙΑΣ\nΠρόσκληση προς όλους τους Δημάρχους για συνάντηση στο υπουργείο Παιδείας , στις 28 Φεβρουαρίου, απηύθυνε η υπ. Παιδείας Αννα Διαμντοπούλου , εγκαινιάζοντας έτσι μια πρώτη επαφή , όχι μόνο για τις συγχωνεύσεις των σχολείων αλλά συνολικά για τα\nθέματα που αφορούν τις σχέσεις του Υπουργείου Παιδείας με την τοπική αυτοδιοίκηση και με τη μεταφορά μαθητών .\nΥπενθυμίζεται πως η υφ. Παιδείας Εύη Χριστοφιλοπούλου με σχετική επιστολκή που επέστειλε στους Δημάρχους ζητάτ τις προτάσεις τους για τις συγχωνεύεις και ιδρύσεις νέων σχολικών μονάδων.\nΣτην επιστολή η υφυπουργός αποσαφηνίζει ότι\nτα κριτήρια των συνενώσεων- ιδρύσεων σχολικών μονάδων είναι παιδαγωγικά, όπως η εφαρμογή των προγραμμάτων σπουδών και των καινοτόμων δράσεων του Νέου Σχολείου, και τονίζει ότι στόχος είναι η ποιότητα της παρεχόμενης εκπαίδευσης και το συμφέρον του μαθητή.\nΑναρτήθηκε από ΚΑΣΛΗΣ ΚΩΣΤΑΣ στις 10:04 μ.μ. Δεν υπάρχουν σχόλια:\nΜΑΘΕ ΠΑΙΚΤΑΡΑ ΜΟΥ ΓΡΑΜΜΑΤΑ\n<<Μάθε παικταρά μου γράμματα», θα μπορούσε να είναι το σύνθημα των ενώσεων των επαγγελματιών ποδοσφαιριστών, οι οποίες διαπιστώνουν ότι η έλλειψη γνώσης οδηγεί στη χρεοκοπία.\nΘύελλα αντιδράσεων προκάλεσε στη Γερμανία η προτροπή του προπονητή της Σάλκε Φέλιξ Μάγκατ προς το 17χρονο ανερχόμενο αστέρι της ομάδας του Τζούλιαν Ντράξλερ, να αφήσει το σχολείο για να αφιερωθεί στο ποδόσφαιρο, «γιατί σε 15-20 χρόνια δεν θα χρειάζεται πια τις γνώσεις που θα του έχει προσφέρει».\nΑναρτήθηκε από ΚΑΣΛΗΣ ΚΩΣΤΑΣ στις 2:51 μ.μ. Δεν υπάρχουν σχόλια:\nΣτον χώρο του σχολικού αθλητισμού τα αποτελέσματα είναι αποκαρδιωτικά. Τα σχολικά πρωταθλήματα και τα αθλητικά σχολεία (τα λεγόμενα Τμήματα Αθλητικής Διευκόλυνσης) περιορίστηκαν δραστικά μετά την απόφαση του Γενικού Λογιστηρίου του Κράτους, το οποίο περιέκοψε το κονδύλι των 2,7 εκατ. ευρώ που ήταν πέρυσι το κόστος τους. Στη φωτογραφία μαθήτριες του δημοτικού σχολείου συμμετέχουν σε αγώνες στίβου στο Εθνικό Στάδιο Λευκάδας.\nΠρωταθλητές και βαλκανιονίκες, νέοι και νέες που ζουν για τον αθλητισμό και τον θεωρούν κεντρική κατάκτηση της ενήλικης ζωής τους, αποφοιτούν τα τελευταία χρόνια από τα αθλητικά σχολεία της χώρας. Ή όπως λέει η μητέρα αθλήτριας που μίλησε στο «Βήμα», νέοι που θεωρούν τον αθλητισμό ως «τον δικό τους τρόπο ζωής». Στον χώρο της εκπαιδευτικής κοινότητας ωστόσο ο περιορισμός των αθλητικών σχολείων εφέτος λόγω οικονομικής κρίσης έριξε ένα «πέπλο αμφιβολίας» πάνω στους ώμους των νέων αθλητών.\nΑναρτήθηκε από ΚΑΣΛΗΣ ΚΩΣΤΑΣ στις 11:30 π.μ. 2 σχόλια:\nΤΑ ΧΡΗΜΑΤΑ ΠΟΥ ΞΟΔΕΥΟΥΜΕ ΓΙΑ ΠΑΙΔΕΙΑ\nΣτην Κέρκυρα οι χειρότερες επιδόσεις των μαθητών, στα Τρίκαλα οι καλύτερες\nΤο ιλιγγιώδες ποσό των 5,1 δισ. ευρώ «εκταμιεύθηκε» το 2008 από τους προϋπολογισμούς των ελληνικών νοικοκυριών για «αγορά» εκπαιδευτικών υπηρεσιών πάσης φύσεως: από δίδακτρα σε ιδιωτικά σχολεία και κέντρα ξένων γλωσσών ή γυμναστήρια μέχρι φροντιστήρια και ιδιαίτερα μαθήματα. Εάν στις ιδιωτικές δαπάνες συνυπολογίσουμε τους εθνικούς και κοινοτικούς πόρους που διατέθηκαν για την εκπαίδευση, τότε οι συνολικές δαπάνες άγγιξαν τα 14,7 δισ. ευρώ, ποσό που αντιστοιχεί στο 6,15% του ΑΕΠ...\nΤα παραπάνω στοιχεία προκύπτουν, μεταξύ άλλων, από την ετήσια έκθεση του Κέντρου Ανάπτυξης Εκπαιδευτικής Πολιτικής της ΓΣΕΕ για την εκπαίδευση, η οποία δόθηκε χθες στη δημοσιότητα παρουσία της αναπληρώτριας υπουργού Παιδείας Φώφης Γεννηματά, εκπροσώπων των κομμάτων, αλλά και της διοίκησης της ΓΣΕΕ. Σύμφωνα με την έρευνα, από τις ιδιωτικές δαπάνες για την εκπαίδευση η μερίδα του λέοντος (37,5%) κατευθύνθηκε σε δίδακτρα για ωδεία, γυμναστήρια και σχολές χορού, αλλά και σε σπουδές τριτοβάθμιας εκπαίδευσης είτε στο εσωτερικό αλλά μακριά από την περιοχή μόνιμης διαμονής των φοιτητών είτε στο εξωτερικό.\nΑναρτήθηκε από ΚΑΣΛΗΣ ΚΩΣΤΑΣ στις 12:17 μ.μ. Δεν υπάρχουν σχόλια:\nΕΝΑΣ ΣΤΟΥΣ ΠΕΝΤΕΣ ΜΑΘΗΤΕΣ ΕΧΕΙ ΠΡΟΒΛΗΜΑ ΣΤΗΝ ΑΝΑΓΝΩΣΗ , ΣΥΜΦΩΝΑ ΜΕ ΤΟΝ ΟΟΣΑ\nΤο ελληνικό σχολείο δεν δίνει στους μαθητές τα απαραίτητα εφόδια, με αποτέλεσμα το ένα πέμπτο των Ελλήνων μαθητών να αντιμετωπίζει προβήματα στην ανάγνωση, τα μαθηματικά και τις φυσικές επιστήμες. Το επίπεδο αλφαβητισμού είναι όμως αρκετά χαμηλό γενικότερα στην Ευρωπαϊκή Ενωση, παρ’ όλο που έχει σημειωθεί μικρή βελτίωση τα τελευταία χρόνια. Η Ευρωπαϊκή Επιτροπή συγκρότησε χθες ανεξάρτητη επιτροπή που θα μελετήσει το πρόβλημα και θα προτείνει τρόπο αντιμετώπισής του μέχρι το 2012, προκειμένου το 2020 το ποσοστό Ευρωπαίων μαθητών που έχουν δυσκολίες στην ανάγνωση να μειωθεί στο 15% από 19,6% το 2009.\nΣύμφωνα με τον ΟΟΣΑ (πρόγραμμα διεθνούς αξιολόγησης μαθητών PISA) ένας μαθητής θεωρείται ότι διαθέτει χαμηλή ικανότητα ανάγνωσης όταν είναι σε θέση να εκτελεί μόνο τις λιγότερο περίπλοκες εργασίες ανάγνωσης, όπως να εντοπίζει μια μόνο πληροφορία, να βρίσκει το κύριο θέμα του κειμένου ή να κάνει μια απλή σύνδεση.\nΤα στοιχεία που παρουσιάζει ο ΟΟΣΑ κάθε τρία χρόνια δείχνουν ότι παγκοσμίως το 20% των μαθητών διαθέτει χαμηλές επιδόσεις στην ανάγνωση, τα μαθηματικά και τις φυσικές επιστήμες. Η κατάσταση στην Ευρώπη έχει βελτιωθεί ελαφρά σε σχέση με το 2000, ωστόσο η Ενωση θα πρέπει να καταβάλλει σοβαρή προσπάθεια αν θέλει να μειώσει το ποσοστό μαθητών που έχουν δυσκολίες στην ανάγνωση.\nΑναρτήθηκε από ΚΑΣΛΗΣ ΚΩΣΤΑΣ στις 5:00 μ.μ. Δεν υπάρχουν σχόλια:\nΣΕ ΣΧΟΛΕΙΑ ΤΟ ΝΕΟ ΠΡΟΓΡΑΜΜΑ ΣΠΟΥΔΩΝ\nAπό την προσεχή σχολική χρονιά\nΣε 160 σχολεία αναμένεται να εφαρμοσθεί το νέο πρόγραμμα σπουδών, από την προσεχή σχολική χρονιά, σύμφωνα με τον πρόεδρο του Παιδαγωγικού Ινστιτούτου, Κλ. Ναυρίδη, που μίλησε, το βράδυ της Τρίτης, σε εκδήλωση με θέμα “Το σχολείο αλλάζει ;”\nΟ κ.Ναυρίδης, είπε ότι τον Απρίλιο αναμένεται να παραδοθεί στην υπουργό Παιδείας η τελική εισήγηση για το νέο πρόγραμμα και αφού γίνουν οι απαραίτητες διορθώσεις και προσαρμογές, θα τεθεί σε ισχύ για το σύνολο των σχολείων της χώρας.\nΑναρτήθηκε από ΚΑΣΛΗΣ ΚΩΣΤΑΣ στις 4:56 μ.μ. Δεν υπάρχουν σχόλια:\nΓΙΑ ΤΟΥΣ ΜΑΘΗΤΕΣ ΤΗΣ ΚΡΗΤΗΣ ΜΟΝΟ\nΤο Ευρωπαϊκό Κοινοβούλιο, επιθυμώντας να δώσει στους νέους της Ευρωπαϊκής Ένωσης την ευκαιρία να γνωρίσουν το χώρο και τον τρόπο λειτουργίας του Ευρωπαϊκού Κοινοβουλίου και να εκφράσουν τις προσδοκίες και τις απόψεις τους για την ευρωπαϊκή οικοδόμηση, διοργανώνει στο ΣτρασβούργοEUROSCOLA την 17η Μαρτίου 2011. Στην ημερίδα αυτή θα συμμετάσχουν μαθητές Λυκείου από τις χώρες – μέλη της Ευρωπαϊκής Ένωσης.\nΗ Περιφερειακή Διεύθυνση Εκπαίδευσης Κρήτης καλείται να εκπροσωπηθεί από είκοσι τέσσερις (24) μαθητές και δύο (02) συνοδούς καθηγητές.\nΣύμφωνα με εγκύκλιο του υπ. Παιδείας στο πλαίσιο του προγράμματος θα διεξαχθεί διαγωνισμός για την επιλογή των μαθητών με θέμα: «Η Συμβολή του Ευρωπαϊκού Κοινοβουλίου στη μείωση του Δημοκρατικού Ελλείμματος στην Ευρωπαϊκή Ένωση».\nΑναρτήθηκε από ΚΑΣΛΗΣ ΚΩΣΤΑΣ στις 7:38 μ.μ. Δεν υπάρχουν σχόλια:\nΟΙ ΕΞΕΤΑΣΕΙΣ ΓΙΑ ΤΑ ΕΙΔΙΚΑ ΜΑΘΗΜΑΤΑ\nΔίνεται στους υποψήφιους αυθεντικό κείμενο έκτασης περίπου 330-370 λέξεων. Στον αριθμό αυτό προσμετρούνται όλες οι λέξεις\nσυμπεριλαμβανομένων των άρθρων, των προθέσεων, των συνδέσμων κ.λπ. Το περιεχόμενο του κειμένου είναι γενικού ενδιαφέροντος.\nΑναρτήθηκε από ΚΑΣΛΗΣ ΚΩΣΤΑΣ στις 1:30 μ.μ. Δεν υπάρχουν σχόλια:\nΠΩΣ ΘΑ ΥΠΑΒΑΛΛΟΝΤΑΙ ΟΙ ΑΙΤΗΣΕΙΣ ΓΙΑ ΤΙΣ ΠΑΝΕΛΛΑΔΙΚΕΣ\nΜέχρι πέρυσι οι Αιτήσεις- Δηλώσεις συμμετοχής στις εξετάσεις των Γενικών Λυκείων και των ΕΠΑΛ (ΟΜΑΔΑ Β΄) υποβάλλονταν από 1 έως 20 Φεβρουαρίου ενώ των ΕΠΑΛ (ΟΜΑΔΑ Α΄) κατά το μήνα Μάρτιο μαζί με το μηχανογραφικό δελτίο. Φέτος η διαδικασία υποβολής των Αιτήσεων- Δηλώσεων Υποψηφιότητας θα είναι ενιαία και η προθεσμία ορίζεται από την Πέμπτη 10 Φεβρουαρίου ως και την Παρασκευή 25 Φεβρουαρίου για όλους τους υποψηφίους που επιθυμούν να συμμετάσχουν στις πανελλαδικές εξετάσεις των Γενικών Λυκείων (ΓΕΛ) και των Επαγγελματικών Λυκείων ΕΠΑΛ (ΟΜΑΔΕΣ Α και Β).\nΑναρτήθηκε από ΚΑΣΛΗΣ ΚΩΣΤΑΣ στις 1:28 μ.μ. Δεν υπάρχουν σχόλια:\nΤΟ ΠΑΝΕΠΙΣΤΗΜΙΟ ΚΡΗΤΗΣ ΤΙΜΑΕΙ ΕΝΑ ΑΠΟ ΤΟΥΣ ΜΕΓΑΛΥ...\nΨΗΦΙΑΚΑ ΒΟΗΘΗΜΑΤΑ ΜΕΣΩ ΙΝΤΕΡΝΕΤ ΑΠΟ ΤΟΥ ΥΠΟΥΡΓΕΙΟ ...\nΤΙ ΠΡΕΠΕΙ ΝΑ ΠΡΟΣΕΞΟΥΝ ΟΙ ΥΠΟΨΗΦΙΟΙ ΤΩΝ ΠΑΝΕΛΛΑΔΙΚ...\nΕΞΕΤΑΣΕΙΣ ΣΤΟ ΓΥΜΝΑΣΙΟ ΓΙΑ ΑΠΟΚΤΗΣΗ ΠΙΣΤΟΠΟΙΗΤΙΚΟΥ...\nΜαθηματικά και ανταγωνιστικότητα «μια απειλούμενη ...\nΣυμμετοχή του 1ου Σχολείου Δεύτερης Ευκαιρίας (Νεά...\nΤΑ ΣΧΕΔΙΑ ΠΡΟΕΔΡΙΚΩΝ ΔΙΑΤΑΓΜΑΤΩΝ ΓΙΑ ΤΑ ΕΠΑΓΓΕΛΜΑΤ...\nΠΑΡΟΧΗ ΠΡΟΣΩΠΙΚΩΝ ΛΟΓΑΡΙΑΣΜΩΝ ΣΤΟΥΣ ΜΑΘΗΤΕΣ ΑΠΟ ΤΟ...\nΣΥΓΧΩΝΕΥΣΕΙΣ : ΟΛΟΙ ΟΙ ΔΗΜΑΡΧΟΙ ΣΤΙΣ 28 ΦΕΒΡΟΥΑΡΙΟ...\nΕΝΑΣ ΣΤΟΥΣ ΠΕΝΤΕΣ ΜΑΘΗΤΕΣ ΕΧΕΙ ΠΡΟΒΛΗΜΑ ΣΤΗΝ ΑΝΑΓΝ...


Εικόνα ή ουσία;, Η ΚΑΘΗΜΕΡΙΝΗ, kathimerini.com.cy\n31 ΔΕΚΕΜΒΡΙΟΥ 2017 - 11:34\nΤο 1960 στις ΗΠΑ, όταν πραγματοποιήθηκε το πρώτο τηλεοπτικό debate για τις προεδρικές εκλογές, φάνηκε πως η εικόνα παίζει σημαντικό ρόλο στον προεκλογικό αγώνα.\nΠρωταγωνιστές ο Ρίτσαρντ Νίξον και ο Τζον Κένεντι. Ο Νίξον είχε διαβάσει τις προηγούμενες μέρες ολόκληρα βιβλία, ούτως ώστε να μπορέσει να απαντήσει ολοκληρωμένα και σωστά στις ερωτήσεις που θα του έθεταν οι δημοσιογράφοι. Ο Κένεντι από την άλλη επέλεξε να ξεκουραστεί καλά και να προβάρει με τους συνεργάτες του πιθανές ερωτήσεις.\n«Επικεντρώθηκα πολύ στην ουσία και όχι στην εμφάνιση», είχε παραδεχθεί χρόνια αργότερα στο αυτοβιογραφικό του βιβλίο ο Ρίτσαρντ Νίξον και μάλιστα όχι τυχαία. Κατά γενική ομολογία ήταν μία δύσκολη νύχτα για τον τότε αντιπρόεδρο των ΗΠΑ, ο οποίος δεν μπορούσε να συντονιστεί με τα νέα δεδομένα, τα οποία ήθελαν την εικόνα να κυριαρχεί στον προεκλογικό.\nΕνδεικτικό ότι όταν οι μακιγιέρ πλησίασαν τους δύο υποψηφίους, ο Ρίτσαρντ Νίξον αρνήθηκε αμέσως για να μη χλευαστεί για ναρκισσισμό από τον ανθυποψήφιό του που και εκείνος προηγουμένως αρνήθηκε να βαφτεί. Δεν γνώριζε, ωστόσο, πως ο Κένεντι είχε βαφτεί προηγουμένως από δικούς του επαγγελματίες βοηθούς.\nΑποτέλεσμα αυτού, καταβεβλημένος και καταϊδρωμένος, προσπαθούσε να συμβαδίσει με τον νεαρό και φωτογενή ανθυποψήφιό του. Δημοσκόπηση που παρουσιάστηκε την επόμενη μέρα έδειξε πως το 48,7% εκείνων που άκουσαν τη μονομαχία στο ραδιόφωνο θεώρησαν ότι ο Ρίτσαρντ Νίξον είχε κερδίσει, έναντι του 21% που πρόκριναν τον Τζον Κένεντι.\nΑπό τους ερωτηθέντες που παρακολούθησαν τηλεοπτικώς το debate το 30,2% ανακήρυξαν νικητή τον Κένεντι, ενώ 28,6% επέλεξαν τον Νίξον. Αυτό δεν θα ήταν σίγουρα πρόβλημα για τον Νίξον, αν οι τηλεθεατές δεν ήταν κατά πολύ περισσότεροι από τους ακροατές του ραδιοφώνου.\nΤο 44% των τηλεθεατών που είδε τον Νίξον να ιδρώνει ακατάπαυστα, δήλωσαν ότι το τηλεοπτικό ντιμπέιτ επηρέασε την ψήφο τους και το 5% ότι ανέτρεψε την αρχική τους πρόθεση. Αποτέλεσμα ο Τζον Κένεντι να στεφθεί νικητής και οι Ρεπουμπλικάνοι να κάνουν χρόνια να ξεπεράσουν το σοκ και να δεχτούν να συμμετέχουν ξανά σε τηλεοπτικό ντιμπέιτ.\nΗ εικόνα παίζει αναπόφευκτα τον δικό της ρόλο στον προεκλογικό και μπορεί να επηρεάσει συνειδήσεις και καταστάσεις. Μπορεί όμως να γίνει η αρχή και το τέλος σε έναν προεκλογικό; Και αν ναι, πόσο ηθικό είναι; Στον τρέχοντα προεκλογικό, η εικόνα λαμβάνει τεράστιες διαστάσεις. Ίσως επειδή σε αντίθεση με άλλες προεκλογικές περιόδους, δεν έχει καταφέρει ούτε να προκαλέσει πάθη ούτε την επιθυμία των πολιτών να προσέλθουν στην κάλπη. Η εικόνα συνεπώς θεωρείται μία λύση στον άνευρο προεκλογικό.\nΟ Νίκος Αναστασιάδης, ο οποίος θεωρείται και το απόλυτο φαβορί, δίνει την αίσθηση πως δεν διαχειρίζεται τους αντιπάλους του αλλά τον ίδιο τον χρόνο, μέχρι και την ημέρα της κάλπης.\nΑξιοποιεί πλήρως την εικόνα του, τη θέση και την εμπειρία του, αρνούμενος να προχωρήσει σε μία τηλεοπτική αντιπαράθεση με τους πολιτικούς του αντιπάλους και συνεπώς να παρουσιάσει τις θέσεις του.Αντ’ αυτού έχει επιδοθεί σε μία συνεχή προσπάθεια να επικοινωνήσει με τη βάση, μέσω εγκαινίων, εκδηλώσεων και μαζώξεων.\nΔεν είναι, όμως, μόνο ο Νίκος Αναστασιάδης που επιλέγει την εικόνα. Ενδεικτικό του πόσο επικρατεί η εικόνα είναι και το πρόσφατο περιστατικό των «αγορασμένων likes» από τους Σταύρο Μαλά και Νικόλα Παπαδόπουλο. Που αν και σε άλλες περιπτώσεις θα προκαλούσε χαμόγελα, πλέον παίρνει ανησυχητικές διαστάσεις. Σε μία προσπάθεια να διαφανεί δυναμική στα κοινωνικά μέσα δικτύωσης, γίνεται ένας πόλεμος από όλους ανεξαιρέτως στο ποιος έχει τους περισσότερους followers, τα περισσότερα share, και ποιος αρκετά likes κάτω από τις φωτογραφίες και τις ατάκες των υποψηφίων.\nΕυκαιριακές συγκινήσεις, ευκαιριακές συναντήσεις που ξεχνιούνται αμέσως μετά τη δημοσιοποίηση των φωτογραφιών στα κοινωνικά μέσα δικτύωσης. Αυτό όμως μπορεί να φέρει τον πολίτη στην κάλπη; Η εικόνα επικρατεί κατά κράτος στον προεκλογικό.\nΧάθηκε πλήρως η ουσία των εκλογών και αυτό είναι το πιο ανησυχητικό όλων. Ένας προεκλογικός όπου οι υποψήφιοι θα κονταροχτυπηθούν, για το ποιος έχει περισσότερη εικονική δυναμική. Σε αυτόν τον προεκλογικό λείπει το καθαρό όραμα.\nΩραία η εικόνα, δεδομένου ότι υπάρχει ουσία. Χωρίς πολιτική ουσία, όσες όμορφες φωτογραφίες κι αν τραβήξουν, όσα like κι αν πάρουν, όχι μόνο δεν θα πατάξουν την αποχή, αλλά θα ενισχύσουν το χάσμα με τους πολίτες.


Υποστήριξη Software – itnetdesign.gr Υποστήριξη Software – itnetdesign.gr\nΥπηρεσίες Τεχνικής Υποστήριξης Λογισμικού\nΠαρέχουμε τεχνική υποστήριξη στον χώρο σας όπου σας επισκέπτονται εξειδικευμένοι τεχνικοί μας για να διαγνώσουν και να επιδιορθώσουν τη δυσλειτουργία λογισμικού. Αν η διαδικασία είναι ιδιαίτερα χρονοβόρα θα μεταφέρουν με ασφάλεια το Υπολογιστικό σας Σύστημα σας στην Έδρα μας για σχολαστικό έλεγχο και επισκευή.\nOn line τεχνική υποστήριξη\nΗ On Line υποστήριξη είναι το πιο άμεσο είδος υποστήριξης που θα μπορούσατε να έχετε. Κερδίζετε σε ταχύτητα, σε κόστος.\nΠως θα σας φαινόταν αν σας λέγαμε ότι:\nΓια την διάγνωση των προβλημάτων δεν απαιτείται η επίσκεψη τεχνικού!\nΓια την αναβάθμιση ή προσθήκη νέου λογισμικού δεν απαιτείται η επίσκεψη τεχνικού!\nΓια την αποκατάσταση προβλημάτων λογισμικού δεν απαιτείται η επίσκεψη τεχνικού !\nΓια την επαναφορά του λειτουργικού συστήματος τερματικών δεν απαιτείται η επίσκεψη τεχνικού!\nΓια την διάγνωση και αποκατάσταση προβλημάτων δικτύου δεν απαιτείται η επίσκεψη τεχνικού!\nΓια την διάγνωση και αποκατάσταση βλαβών διακομιστών δεν απαιτείται η επίσκεψη τεχνικού!\nΗ διασύνδεση μας με την εταιρία μας μπορεί να είναι εξουσιοδοτούμενη ή συνεχόμενη και αδιάκοπη. Η διασύνδεση γίνεται με κρυπτογράφηση για μέγιστη ασφάλεια και η υλοποίηση της μπορεί να είναι με μέθοδο υλικού VPN (Virtual Private Network με VPN Routers με Windows Software)\nμε σύνδεση πίσω από NAT με Remote Desktop Connection Software (VNC)\nμε λογισμικό απομακρυσμένης σύνδεσης (TeamViewer Lisenced Multichanel)\nIt Net Design\nΟ ιστότοπος χρησιμοποιεί cookies για να παρέχει προσωποποιημένη εμπειρία στην πλοήγηση και την αναγκαία λειτουργικότητα. Συμφωνείτε με την χρήση cookies, όπως αυτή περιγράφεται στη δήλωση προστασίας προσωπικών δεδομένων της ITNetDesign? Συμφωνώ Διαφωνώ Διαβάστε Περισσότερα


ΜΑΘΑΙΝΩ ΤΙ ΕΙΝΑΙ Η ΔΥΣΛΕΞΙΑ - Τaλκ - για γονείς που τα βλέπουν όλα\nΜΑΘΑΙΝΩ ΤΙ ΕΙΝΑΙ Η ΔΥΣΛΕΞΙΑ\nby Taλκ Team/ 9 Σεπτεμβρίου, 2016/ Δεν υπάρχουν Σχόλια/\nΟ όρος δυσλεξία αναφέρεται στη δυσκολία των παιδιών στην μάθηση της ανάγνωσης και της ορθογραφημένης γραφής, η δυσκολία η οποία δεν συνδέεται με διανοητικά ή οργανικά ελλείμματα. Πιο συγκεκριμένα δυσλεξία είναι η διαταραχή που παρουσιάζεται στα παιδιά τα οποία ενώ φοιτούν κανονικά στο σχολείο, αποτυγχάνουν να αποκτήσουν τις δεξιότητες που σχετίζονται με την ανάγνωση, τη γραφή και την ορθογραφία, σε βαθμό ανάλογο με τις διανοητικές τους ικανότητες.\nΤα άτομα με δυσλεξία δυσκολεύονται να αντιληφθούν τη φωνολογική δομή της γλώσσας, γεγονός που τους εμποδίζει να επεξεργαστούν γλωσσικές πληροφορίες και να απομνημονεύσουν τον προφορικό λόγο. Επίσης παρουσιάζεται δυσκολία στην απόδοση της σωστής αντιστοιχίας φωνήματος- γράμματος, με αποτέλεσμα τη δυσκολία κατάκτησης του βασικού μηχανισμού ανάγνωσης και γραφής.\n● Στα περισσότερα δυσλεκτικά άτομα εμφανίζονται:\n1. Δυσκολίες στο γραπτό λόγo\n2. Δυσκολίες στη γραφή\n3. Σοβαρά προβλήματα στην ορθογραφία\n4. Αργοπορία στη μάθηση της ανάγνωσης\n● Σε ορισμένα δυσλεκτικά άτομα εμφανίζονται:\n1. Δυσκολίες στα μαθηματικά, ειδικά στην αφομοίωση συμβόλων και μορφών όπως οι πίνακες πολλαπλασιασμού\n2. Προβλήματα στη βραχυπρόθεσμη μνήμη και οργάνωση\n3. Δυσκολίες στην παρακολούθηση γραπτών οδηγιών και αλληλουχίας δρωμένων\n4. Προβλήματα στην ανάγνωση γραπτών κειμένων\n5. Παλινδρομική εκδήλωση ικανοτήτων\n● Επίσης εμφανίζονται:\nΠώς αναγνωρίζεται η δυσλεξία; Εκπαιδευμένοι επαγγελματίες μπορούν να αναγνωρίσουν την δυσλεξία χρησιμοποιώντας μια επίσημη αξιολόγηση. Αυτή εξετάζει την ικανότητα του ατόμου να καταλάβει και να χρησιμοποιήσει την γλώσσα γραπτά και προφορικά. Εξετάζει περιοχές με δυνατά σημεία και αδυναμίες στις δεξιότητες που απαιτούνται για την ανάγνωση. Επιπλέον, λαμβάνει υπόψη πολλούς άλλους παράγοντες. Αυτοί περιλαμβάνουν το οικογενειακό ιστορικό, την νοημοσύνη, την εκπαίδευση που έχει λάβει το άτομο και το κοινωνικό περιβάλλον.\nΟι μαθητές με δυσλεξία συχνά:\n● Μπερδεύουν γράμματα και αριθμούς ή αντιστρέφουν τα γράμματα και τους αριθμούς, γράφοντας π.χ. 3 αντί ε, 6 αντί 9, 6 αντί φ, 6 αντί 0.\n● Κάνουν επαναλήψεις γραμμάτων και συλλαβών.\n● Έχουν δυσκολία στο χρωματισμό και τη στίξη των προτάσεων κατά την ανάγνωση.\n● Στο κείμενό τους κάνουν αρκετά ορθογραφικά λάθη, γράφουν π.χ. «στιχίο» αντί «στοιχείο», «γενικός» αντί «γενικώς».\n● Τα γράμματά τους είναι άσχημα, δυσανάλογα και δυσανάγνωστα.\n● Κομπιάζουν κατά την ανάγνωση και δυσκολεύονται πολύ να διαβάσουν λέξεις ολόκληρες προτάσεις.\n● Δε διαβάζουν με τη σωστή σειρά τους φθόγγους και τα γράμματα μιας λέξης, αλλά κάνοντας αναστροφές γραμμάτων, π.χ. προφέρει «πρότα» αντί «πόρτα», «αν» αντί «να».\n● Ενίοτε τα δυσλεκτικά παιδιά αδυνατούν να κατανοήσουν (να καταλάβουν το τι λέει) το κείμενο και για να καταλάβουν τι γράφει ένα κείμενο βάζουν άλλον να τους το διαβάσει.\nΔιευκολύνοντας τους μαθητές με Δυσλεξία\nΤο να κερδίσεις την προσοχή των μαθητών και να τους κρατήσεις συγκεντρωμένους για ένα χρονικό διάστημα απαιτεί πολλές δεξιότητες διδασκαλίας και διαχείρισης. Κάποιοι τρόποι για να ενισχυθούν πετυχημένες διαδραστικές εκπαιδευτικές δραστηριότητες είναι:\n● Επαναλαμβάνετε τις οδηγίες. Οι μαθητές που έχουν δυσκολία στο να ακολουθούν οδηγίες συχνά βοηθούνται όταν τους ζητείται να επαναλάβουν τις οδηγίες με δικά τους λόγια.\n● Διατηρήστε καθημερινές ρουτίνες. Πολλοί μαθητές με μαθησιακές δυσκολίες χρειάζονται την δομή των καθημερινών συνηθειών για να γνωρίζουν και να κάνουν ότι προσδοκάται από αυτούς.\n● Παρέχετε στους μαθητές σας νοητικούς χάρτες. Ένα σχεδιάγραμμα, ένας πίνακας ή ένας κενός ιστός μπορούν να δοθούν στους μαθητές για να συμπληρώνονται κατά την διάρκεια των παρουσιάσεων. Αυτό βοηθάει τους μαθητές να επικεντρώνονται στις βασικές πληροφορίες και να βλέπουν τις σχέσεις ανάμεσα στις έννοιες και τις πληροφορίες που σχετίζονται με αυτές.\n● Διδάξτε βήμα προς βήμα. Οι καινούργιες ή δύσκολες πληροφορίες μπορούν να παρουσιάζονται με μικρά διαδοχικά βήματα.\n● Συνδυάστε ταυτόχρονα λεκτικές και οπτικές πληροφορίες. Οι λεκτικές πληροφορίες μπορεί να παρέχονται με οπτικές απεικονίσεις (πχ με ένα projector ή μια φωτοτυπία).\n● Γράψτε σημαντικά σημεία ή λέξεις κλειδιά στον πίνακα.\n● Δώστε έμφαση στην καθημερινή επανάληψη. Η καθημερινή επανάληψη προηγούμενης γνώσης ή μαθημάτων μπορεί να βοηθήσει τους μαθητές να συνδέσουν τις καινούργιες πληροφορίες με την προηγούμενη γνώση.\n● Μειώστε τον όγκο της αντιγραφής συμπεριλαμβάνοντας πληροφορίες ή δραστηριότητες σε φυλλάδια ή φύλλα εργασίας.\n● Μπορεί να χρησιμοποιηθεί η μεσολάβηση των συνομηλίκων με σκοπό τη μάθηση. Ο δάσκαλος μπορεί να φτιάχνει ζευγάρια με μαθητές διαφορετικών ικανοτήτων για να κάνουν επανάληψη τις σημειώσεις τους, να μελετήσουν για ένα διαγώνισμα, να διαβάσουν μεγαλόφωνα ο ένας στον άλλο, να γράψουν ιστορίες ή να διεξάγουν πειράματα στο εργαστήριο. Επίσης, το ένα μέλος του ζευγαριού μπορεί να διαβάσει ένα μαθηματικό πρόβλημα για να το λύσει ο μαθητής που μπορεί να έχει προβλήματα με την ανάγνωση.\n● Χρησιμοποιήστε ευέλικτες ώρες εργασίας. Στους μαθητές που δουλεύουν αργά μπορεί να δίνεται επιπλέον χρόνος για να ολοκληρώσουν τις γραπτές εργασίες τους.\nΒασικό είναι να θυμάστε ότι οι μαθητές με δυσλεξία δεν διαφέρουν από τους άλλους μαθητές, απλά έχουν ανάγκη διαφοροποίησης στον τρόπο διδασκαλίας ώστε να πετύχουν το μέγιστο δυνατό των ικανοτήτων τους.\nΜε πληροφορίες από Το Χαμόγελο του Παιδιού: Για οποιαδήποτε περαιτέρω πληροφορία ή διευκρίνιση μπορείτε να καλέσετε στην «Εθνική Τηλεφωνική Γραμμή για τα Παιδιά SOS 1056» ή ηλεκτρονικά στην διεύθυνση [email protected], ώστε να συζητήσετε με ψυχολόγο όλα αυτά που μπορεί να σας απασχολούν σε σχέση με το παιδί σας.\nTags: δυσλεξία, μαθησιακές δυσκολίες, μαθητές με δυσλεξία\nΤΙ ΕΙΝΑΙ ΟΙ ΜΑΘΗΣΙΑΚΕΣ ΔΥΣΚΟΛΙΕΣ ΚΑΙ ΠΟΥ ΟΦΕΙΛΟΝΤΑΙ;\n“ΔΕΠΥΡΑΖΕΙ”.12+1 ΑΠΑΝΤΗΣΕΙΣ ΓΙΑ ΤΗ ΔΙΑΤΑΡΑΧΗ ΕΛΕΙΜΜΑΤΙΚΗΣ ΠΡΟΣΟΧΗΣ Ή/ΚΑΙ ΥΠΕΡΚΙΝΗΤΙΚΟΤΗΤΑΣ


Δωρεάν Κατασκήνωση ΟΑΕΔ 2020 έως 31/3/2020 - Κατασκήνωση ΑΛΕΞΑΝΔΡΑ\nΦόρμα εγγραφής κατασκηνωτή\nΚατασκήνωση Αλεξάνδρα Uncategorized Δωρεάν Κατασκήνωση ΟΑΕΔ 2020 έως 31/3/2020\nΗ πρόσβαση στις Ηλεκτρονικές Υπηρεσίες του ΟΑΕΔ είναι δυνατή μόνο σε πιστοποιημένους χρήστες (χρήστες που διαθέτουν κωδικούς πρόσβασης).\nβ) Δικαιούχοι μη εγγεγραμμένοι στα Μητρώα του ΟΑΕΔ (δικαιούχοι που δεν έλαβαν στο παρελθόν παροχές του Οργανισμού μέσω του Ολοκληρωμένου Πληροφοριακού Συστήματος): θα προσέλθουν υποχρεωτικά στις υπηρεσίες ΚΠΑ2 του ΟΑΕΔ, για να εκδοθούν οι κωδικοί πρόσβασης.\nΠΡΟΣΟΧΗ: Στις περιπτώσεις που προβλέπεται προσέλευση των δικαιούχων στις Υπηρεσίες του ΟΑΕΔ για την έκδοση κωδικών πρόσβασης, αύτη θα πρέπει να γίνει εγκαίρως, σε χρόνο που θα τους επιτρέψει την υποβολή της αίτηση στις προθεσμίες που έχουν οριστεί.\nΗ διαδικασία συμπλήρωσης και υποβολής της ηλεκτρονικής αίτησης συμμετοχής έχει ως εξής:\nα) Οι δικαιούχοι εισέρχονται στις ηλεκτρονικές υπηρεσίες της Διαδικτυακής Πύλης του ΟΑΕΔ (www.oaed.gr) με τη χρήση του κωδικού πρόσβασής τους.\nβ) Συμπληρώνεται και υποβάλλεται ηλεκτρονικά το έντυπο της αίτησης. Εφίσταται η προσοχή για την ορθή συμπλήρωση όλων των παιδιών της αιτήσεως, σύμφωνα με τις διαδικτυακές οδηγίες. Σφάλματα κατά τη συμπλήρωση της αίτησης μπορεί να οδηγήσουν στον αποκλεισμό του δικαιούχου ή ωφελούμενων μελών του από το πρόγραμμα ή στη μη ορθή μοριοδότησή του.\nγ) Με την κατάθεση της αιτήσεως το σύστημα χορηγεί στον δικαιούχο αποδεικτικό της υποβολής της, το οποίο φέρει αριθμό πρωτοκόλλου (κωδικός αριθμός αίτησης) και αναγράφει την ακριβή ημερομηνία και ώρα υποβολής.\nΣε περίπτωση υποβολής αίτησης συμμετοχής με άλλο τρόπο και όχι μέσω των Ηλεκτρονικών Υπηρεσιών του ΟΑΕΔ, η αίτηση δεν λαμβάνεται υπόψη.\nΗλεκτρονική υποβολή αιτήσεως μετά τη λήξη της προθεσμίας υποβολής αιτήσεων δεν είναι δυνατή.\nΟι δικαιούχοι επιλέγουν και συμπληρώνουν υποχρεωτικά στην ηλεκτρονική αίτησή τους την ιδιότητα με την οποία συμμετέχουν (είτε ως άνεργοι είτε ως εργαζόμενοι), διαφορετικά δεν μπορούν να συνεχίσουν την ηλεκτρονική υποβολή αυτής.\nΟι δικαιούχοι που συμμετέχουν στο πρόγραμμα έχοντας το έτος 2019 ημέρες εργασίας οι οποίες στο σύνολό τους ή κατά ένα μέρος τους δεν έχουν μηχανογραφηθεί συμπληρώνουν υποχρεωτικά στην ηλεκτρονική αίτησή τους τα πεδία που αφορούν στην ύπαρξη ή μη μηχανογραφημένων ημερών εργασίας, επισυνάπτοντας/προσκομίζοντας και τα σχετικά παραστατικά, διαφορετικά μπορεί να αποκλεισθούν από τη συμμετοχή τους στο πρόγραμμα.\nΟι δικαιούχοι συμπληρώνουν υποχρεωτικά στην ηλεκτρονική αίτησή τους τον ΑΜΚΑ και τα στοιχεία (ονοματεπώνυμο, πατρώνυμο, μητρώνυμο, ημερομηνία γέννησης) όλων των ανήλικων παιδιών τους (έως 18 ετών), επιλέγοντας την ένδειξη «ΝΑΙ» για κάθε παιδί που θα συμμετάσχει στο πρόγραμμα ως ωφελούμενο και «ΟΧΙ» για κάθε παιδί που δεν είναι ωφελούμενο, αλλά δηλώνεται για τη μοριοδότηση του δικαιούχου στο σχετικό κριτήριο. Εσφαλμένη συμπλήρωση στοιχείων ή παράλειψη δήλωσης κάποιου ανήλικου παιδιού μπορεί να οδηγήσει: α) σε αποκλεισμό είτε του ίδιου του δικαιούχου είτε του ωφελούμενου παιδιού του από το πρόγραμμα β) σε μειωμένη μοριοδότησή του δικαιούχου.\nα) Οι δκαιούχοι οφείλουν να έχουν μεριμνήσει εγκαίρως, πριν από την υποβολή της αίτησής τους, για τη διαδικασία απόδοσης ΑΜΚΑ στα παιδιά τους ή επικαιροποίησης των στοιχείων τους (ιδιαίτερα στις περιπτώσεις μεταβολής στοιχείων οικογενειακής μερίδας). Σε διαφορετική περίπτωση δεν θα είναι δυνατόν να ταυτοποιηθούν τα στοιχεία των παιδιών τους μέσω της αυτεπάγγελτης αναζήτησης από την αρμόδια Υπηρεσία και τα παιδία δεν θα ληφθούν υπόψη κατά την κατάρτιση των Μητρώων.\nβ) οι δικαιούχοι οφείλουν να προσέξουν ιδιαίτερα την ΟΡΘΗ συμπλήρωση του ΑΜΚΑ και των στοιχείων\nτων παιδιών τους. Σε διαφορετική περίπτωση θα υπάρχει πρόβλημα ταυτοποίησης με τα στοιχεία που θα ληφθούν μέσω της αυτεπάγγελτης αναζήτησης από την αρμόδια υπηρεσία, που μπορεί να οδηγήσει είτε σε εσφαλμένες εγγραφές στα Μητρώα που θα καταρτισθούν είτε στον αποκλεισμό των παιδιών με τα εσφαλμένα στοιχεία. Επισημαίνεται ότι στις περιπτώσεις αντιστοιχίας των δηλωθέντων στην αίτηση στοιχείων και των στοιχείων που θα ληφθούν αυτεπάγγελτα, ως αποδεικτικά της ταυτότητας των παιδιών θα εκληφθούν αυτά που θα προκύψουν από την αυτεπάγγελτη αναζήτηση.\nΗ αίτηση επέχει θέση δήλωσης του άρθρου 8 του ν. 1599/1986 (ΦΕΚ Α’ 75) για τα στοιχεία που αναφέρονται σε αυτήν. Συνεπώς, θα πρέπει να εμφανίζει ταυτότητα περιεχομένου με τα ζητούμενα δικαιολογητικά. Η ανακρίβεια των στοιχείων που δηλώνονται στην αίτηση συνεπάγεται τον αποκλεισμό του δικαιούχου από το πρόγραμμα.\nΗ αίτηση συμμετοχής συνιστά εξουσιοδότηση προς τον ΟΑΕΔ για τη χρήση και επεξεργασία των προσωπικών δεδομένων του αιτούντος και των ωφελουμένων αυτού αποκλειστικά για τους σκοπούς της παρούσας Πρόσκλησης.\nΟι υποψήφιοι φέρουν την ευθύνη της πλήρους και ορθής συμπλήρωσης της ηλεκτρονικής τους αίτησης. Διόρθωση, τροποποίηση ή συμπλήρωση των αιτήσεων, είναι δυνατή ΜΟΝΟ ΜΕ ΝΕΕΣ ΑΙΤΗΣΕΙΣ, οι οποίες υποβάλλονται σε αντικατάσταση των προηγουμένων αιτήσεων. Με την επιλογή του πεδίου «ΑΚΥΡΩΣΗ», οι ενδιαφερόμενοι μπορούν να ακυρώσουν την αίτησή τους για οποιονδήποτε λόγο. Αν επιθυμούν να υποβάλουν και πάλι αίτηση, επαναλαμβάνουν την αρχική διαδικασία υποβολής αίτησης, επισυνάπτοντας εκ νέου δικαιολογητικά, όταν απαιτείται.\nΗ προθεσμία υποβολής αιτήσεων της παρ. 1 της παρούσας δύναται να παραταθεί με απόφαση του Διοικητή του Οργανισμού.\nΟΙΚΟΣ ΝΑΥΤΟΥ ΔΕΛΤΙΟ ΚΑΤΑΣΚΗΝΩΤΗ\nΟΑΕΔ ΟΡΙΣΤΙΚΑ ΑΠΟΤΕΛΕΣΜΑΤΑ


TOWER HOUSE HOTEL (Μπόρνμουθ, Αγγλία) - Κριτικές και σύγκριση τιμών - TripAdvisor\nΞενοδοχεία κοντά σε: Tower House Hotel\nTower House Hotel: Εστιατόρια στην περιοχή\nΔραστηριότητες κοντά σε: Tower House Hotel\nTower House Hotel, Μπόρνμουθ - Κριτικές\nΝο 2 από 65 ξενοδοχεία για: Μπόρνμουθ\nWest Cliff Gardens, Μπόρνμουθ BH2 5HP, Αγγλία\nWest Cliff Gardens, Μπόρνμουθ BH2 5HP Αγγλία\nΑεροδρόμιο Ίστλι46 χλμ\nΟ/Η Greenynewhaven έγραψε μια κριτική\nTower House Hotel13 Ιαν\nη γυναίκα μου και εγώ μόλις περάσαμε ένα μακρύ Σαββατοκύριακο στο Tower House. Η υπηρεσία και το φαγητό ήταν εξαιρετικές. Το προσωπικό ήταν πολύ φιλικό και εξυπηρετικό. Πάντα φαίνεται να παίρνω το δωμάτιο με κακό ντους! Ο έλεγχος της θερμοκρασίας ήταν καλός, αλλά το νερό είχε…\nΟ/Η Coastal21723794079 έγραψε μια κριτική\nTower House HotelΝοέ 2018\nΤσαγιού και πίτας καρυκεύματος κατά την άφιξή μας και με το ξεκίνημα της αναχώρησής μας - το κτύπησε αυτό!\nΟ συνεργάτης μου και εγώ μείναμε στο ξενοδοχείο για 4 διανυκτερεύσεις στο πλαίσιο ενός κόμματος προπονητή. Από την αρχή της διαμονής μας, η υπηρεσία που λάβαμε ήταν εξαιρετική - από το να υποδεχτούμε μετά από ένα μακρύ ταξίδι από ένα ωραίο φλιτζάνι τσαγιού και μια πίτα με κιμά…\nΟ/Η wayne O έγραψε μια κριτική\nTower House HotelΟκτ 2018\nΠρέπει να έχουν βαθμολογία υψηλότερη από 2 αστέρια!\nΜείναμε εδώ για ένα συνέδριο για ένα Σαββατοκύριακο και ήμασταν πολύ εντυπωσιασμένοι από τα πρότυπα, το προσωπικό και το ντεκόρ - σίγουρα αυτό το ξενοδοχείο θα πρέπει να είναι πάνω από ένα 2 αστέρων; Πρόσφατα διακοσμημένο όλο το ξενοδοχείο ήταν άψογο και πολύ καλά παρουσιασμένο.…\nΟ/Η JanJenkins2016 έγραψε μια κριτική\nΜεγάλη διαμονή Σαββατοκύριακου\nΤο ίδιο το ξενοδοχείο ήταν καθαρό και το πρωινό καλό. Ωστόσο, το κρεβάτι στο μονόκλινο δωμάτιο μου έδωσε ισχιαλγία και ανακάλυψα ότι το στρώμα διαλύθηκε στη μία πλευρά. Είχα ένα απολογητικό μήνυμα ηλεκτρονικού ταχυδρομείου και επρόκειτο να αντικαταστήσει το κρεβάτι. Είμαι…\nTower House HotelΑύγ 2017\nΕξαιρετική Budget Hotel Bournemouth\nΘα ήθελα αρχικά κλείσαμε αυτό το ξενοδοχείο λόγω της τοποθεσίας (κοντά στη μονάδα BIC) , η φθηνή τιμή (για Bournemouth κατά τη διάρκεια περιόδων αιχμής περιόδους διακοπών) και - χώρο στάθμευσης. Εξεπλάγην ευχάριστα καθώς περίμενα χειρότερα για τα χρήματα. Έκλεισα ένα δωμάτιο με…\nΑπάντηση από: towerhousehotel, General Manager στο Tower House Hotel\nΟ/Η Jackie R δημοσίευσε μια φωτογραφία\nTower House HotelΜάρ 2018\nΟ/Η amberlily2016 δημοσίευσε μια φωτογραφία\nTower House HotelΜάρ 2017\nΟ/Η pandora747 δημοσίευσε μια φωτογραφία\nTower House HotelΦεβ 2017\nΟ/Η Jane W δημοσίευσε μια φωτογραφία\nTower House HotelΑύγ 2016\nΟ/Η malcshone έκανε μια ερώτηση\nTower House HotelΙούλ 2018\nΑπάντηση από: towerhousehotel\nΟ/Η Candy572 έκανε μια ερώτηση\nTower House HotelΑπρ 2017\nΑπάντηση από: Christine G\nΟ/Η dean r έκανε μια ερώτηση\nTower House HotelΦεβ 2015\nΑπάντηση από: mickTunbridgeWells\n62 $ - 196 $ (Βάσει των μέσων τιμών για ένα Στάνταρ δωμάτιο)


Πλατύ: Πριν το μεσημέρι επανέρχεται η υδροδότηση. | Έμβολος\nΑρχική Πλατύ Πλατύ: Πριν το μεσημέρι επανέρχεται η υδροδότηση.\nΛόγω βλάβης σε αντλία υδροδότησης, παραμένει χωρίς νερό το Πλατύ από χθες Σάββατο 28/9.\nΗ αποκατάστασή της αναμένεται με βάση την εκτίμηση της ΔΕΥΑΑΛ, σήμερα Κυριακή πριν το μεσημέρι.\nΠροηγούμενο άρθροΣαν σήμερα 29 Σεπτεμβρίου – Σημαντικά γεγονότα\nΕπόμενο άρθροΛΟΤΤΟ: Κλήρωση & διαλογή της 28ης-9-2019


Μιχαλολιάκος: Η Χρυσή Αυγή είπε το ΟΧΙ στην ξενοκρατία - Newpost.gr\nΜιχαλολιάκος: Η Χρυσή Αυγή είπε το «όχι» στην ξενοκρατία\n«Η απάντηση του ελληνικού λαού στις προτάσεις των τοκογλύφων δανειστών είναι ένα συντριπτικό όχι» δήλωσε ο γραμματέας της Χρυσής Αυγής, Νίκος Μιχαλολιάκος για το αποτέλεσμα του δημοψηφίσματος.\nΔημοσίευση 6 Ιουλίου 2015, 01:15 / Ανανεώθηκε 6 Ιουλίου 2015, 02:03\nΤόνισε πως η επόμενη μέρα πρέπει να βρει ολόκληρο τον ελληνικό λαό ενωμένο και ότι η Χρυσή Αυγή εκφράζοντας την λαϊκή βούληση θα σταθεί με σθένος απέναντι σε κάθε μνημονιακή συμφωνία.\nΟ αρχηγός της Χρυσής Αυγής δήλωσε:\nΗ Χρυσή Αυγή χαιρετίζει το αποτέλεσμα του δημοψηφίσματος της 5ης Ιουλίου του 2015. Η απάντηση του Ελληνικού Λαού στην πρόταση των «εταίρων», στην πρόταση Γιουνκέρ, ήταν συντριπτικά «ΟΧΙ». Αυτό το «ΟΧΙ» υποστήριξε με θέρμη το Κίνημά μας και θέλω να ευχαριστήσω όλους τους Βουλευτές, όλα τα Στελέχη, όλους τους Χρυσαυγίτες και τις Χρυσαυγίτισσες, που στάθηκαν σταθερά και υποστήριξαν τη γραμμή αυτή.\nΗ επόμενη μέρα, όμως, πρέπει να βρει όλους τους Έλληνες ενωμένους. Η 6η Ιουλίου δεν πρέπει να βρεις τους μισούς Έλληνες πατριώτες και τους άλλους μισούς Έλληνες προδότες. Θα πρέπει, επίσης, να τονίσουμε ότι το «ΟΧΙ» της Χρυσής Αυγής στην πρόταση Γιουνκέρ δεν είναι σίγουρα «ΝΑΙ» στην οποιαδήποτε πρόταση και στην οποιαδήποτε συμφωνία θα αποφασίσει η κυβέρνηση. Είμαστε σταθερά κατά του μνημονίου.\nΤαλαιπωρήθηκε πολύ ο Ελληνικός Λαός την εβδομάδα που πέρασε, με τις ουρές στα καταστήματα τροφίμων και στις τράπεζες. Αυτό ήταν ένα φαινόμενο απαράδεκτο, για το οποίο υπάρχουν ευθύνες όχι μόνο εκ μέρους της κυβερνήσεως, αλλά και εκ μέρους της Ευρώπης, η οποία εκβιαστικά κινήθηκε προς την κατεύθυνση να αναγκάσει τον Ελληνικό Λαό να πει «ΝΑΙ» στην πρότασή της.\nΗ Χρυσή Αυγή έπραξε το καθήκον της και απέδειξε ότι είναι ένα Κίνημα Πατριωτικό και Εθνικιστικό, το οποίο είπε ΟΧΙ στην ξενοκρατία. Επιτέλους, να σταματήσει η λασπολογία, η συκοφαντία, ο αποκλεισμός και η πολεμική εναντίον μας.\nΗ Χρυσή Αυγή είπε το ΟΧΙ στην ξενοκρατία. Είπε το ΟΧΙ σε κάθε μνημόνιο. Και θα πει το ΟΧΙ σε κάθε συμφωνία, η οποία θα διέπεται από το Αγγλικό Δίκαιο και θα εκχωρεί Εθνική Κυριαρχία.


Αρχαιολόγοι ανακάλυψαν «βιβλική» αιχμή βέλους στην πατρίδα του Γολιάθ – ΤΥΠΟΣ ΧΑΛΚΙΔΙΚΗΣ\nΑρχαιολόγοι ανακάλυψαν «βιβλική» αιχμή βέλους στην πατρίδα του Γολιάθ\n3 Ιουνίου 2021 - 14:49\nΣτην αρχαία πόλη Γκαθ, αρχαιολόγοι ανακάλυψαν μια κοκάλινη αιχμή βέλους, η οποία μπορεί να είχε εκτοξευτεί από τους υπερασπιστές της πόλης. Σύμφωνα με την εβραϊκή Βίβλο, ένας βασιλιάς με το όνομα Χαζάελ, ο οποίος κυβέρνησε το βασίλειο του Αράμ από περίπου το 842 π.Χ. έως το 800 π.Χ., κατέλαβε την Γκαθ -γνωστή και ως Tell es-Safi- πριν πάει στην Ιερουσαλήμ.\n«Ο βασιλιάς του Αράμ, Χαζαέλ, επιτέθηκε στη Γκαθ και την κατέλαβε. Στη συνέχεια γύρισε για να επιτεθεί και στην Ιερουσαλήμ», αναφέρει το Βιβλίο των Βασιλέων.\nΟι αρχαιολογικές ανασκαφές αποκάλυψαν ότι η επίθεση συνέβη στα τέλη του 9ου αιώνα π.Χ., την εποχή που ο Χαζέλ κατέκτησε την Γκαθ, όπου ζούσαν οι Φιλισταίοι. Σύμφωνα με την Εβραϊκή Βίβλο, η Γκαθ, ήταν η ιδιαίτερη πατρίδα του Γολιάθ.\nΤο 2019, οι αρχαιολόγοι είχαν ανακαλύψει μια κοκάλινη αιχμή βέλους στα ερείπια ενός δρόμου στην κάτω πόλη. Η αιχμή του βέλους είχε σπάσει κοντά στον μεσαίο άξονα, ίσως ως αποτέλεσμα βολής, υποδηλώνοντας ότι το βέλος είχε χτυπήσει έναν στόχο, όπως ανέφεραν οι αρχαιολόγοι στο άρθρο τους. Αυτό το βέλος μπορεί να προέρχεται από ένα εργαστήριο στην Γκαθ, το οποίο προσπαθούσε να κατασκευάσει όσο το δυνατόν περισσότερα βέλη για τους υπερασπιστές της πόλης.\nΤο εργαστήριο, το οποίο ανακαλύφθηκε το 2006, βρίσκεται περίπου 300 μέτρα μακριά από το σημείο όπου βρέθηκε η αιχμή. Εκεί, οι αρχαιολόγοι ανακάλυψαν αρκετά οστά βοοειδών, που υποδηλώνουν ότι οι άνθρωποι τα χρησιμοποιούσαν για την κατασκευή αυτών των αντικειμένων.\nΟι υπερασπιστές της πόλης, μπορεί να επέλεξαν τα κόκκαλα βοοειδών επειδή το υλικό ήταν άμεσα διαθέσιμο και δεν απαιτείτο πολύ χρόνος για την κατασκευή μιας καλής αιχμής βέλους. Ένας από τους ερευνητές, ο ζωοαρχαιολόγος Ρον Κεχάτι, έφτιαξε ένα αντίγραφο σε περίπου μια ώρα, όπως δήλωσε η συν-συγγραφέας της μελέτης, Λιόρα Κολσκά Χόρβιτς -επίσης ζωοαρχαιολόγος, που συμμετέχει στο έργο.\nΗ ομάδα σχεδιάζει να συνεχίσει τις ανασκαφές στην περιοχή αυτό το καλοκαίρι και ελπίζει ότι οι μελλοντικές ανακαλύψεις θα δώσουν περισσότερα στοιχεία για την πτώση της Γκαθ. Τα ευρήματα δημοσιεύθηκαν πρόσφατα στο περιοδικό «Near Eastern Archaeology».\nΠροηγούμενο Αυξήθηκαν κατά 1,6 δισ. ευρώ οι καταθέσεις τον Απρίλιο\nΕπόμενο Μητσοτάκης: «Η Ελλάδα υποδέχεται το καλοκαίρι θωρακισμένη»


Κυριακή, 02 Σεπτέμβριος 2018 20:15\nΠαρακολουθήστε LIVE από το γήπεδο "Γεώργιος Καραϊσκάκης" του Φαλήρου την αναμέτρηση του ΠΑΣ Γιάννινα με τον Ολυμπιακό σε περιγραφή και σχολιασμό του ανταποκριτή του PASsports Βαγγέλη Κύρκου που βρίσκεται στο γήπεδο.\nΟλυμπιακός (Πέδρο Μαρτίνς): Γιαννιώτης, Ελαμπντελαουί, Μεριά, Βούκοβιτς, Τσιμίκας, Μπουχαλάκης, Καμαρά, Φορτούνης, Ποντένσε, Φετφατζίδης, Γκερέρο\nΣτον "ερυθρόλευκο" πάγκο κάθονται οι: Χουτεσιώτης, Νάτχο, Χριστοδουλόπουλος, Μιράντα, Μάνος, Γκιγιέρμε, Τοροσίδης.\nΠΑΣ Γιάννινα (Γιάννης Πετράκης): Βελλίδης, Αποστολόπουλος, Τζημόπουλος, Μιχαηλ, Κακουμπα, Λίλα, Κάστρο, Νικολιάς, Ξύδας, Κούζικ, Κρίζμαν.\nΣτον πάγκο των Ηπειρωτών είναι οι: Μιχαήλ Ν., Μυστακίδης, Βιδάλ, Τσικάρσκι, Σκόνδρας, Γιάκος, Σιόντης.\nΔιαιτητής της αναμέτρησης είναι ο Φώτης Φωτιάδης από την Καστοριά με βοηθούς τους Χρήστο Ακρίβο από την Αθήνα και τον Ιορδάνη Δημητριάδη από την Καστοριά, ενώ τέταρτος διαιτητής είναι ο Άγγελος Ευαγγέλου από την Αθήνα.\nΟ Γιάγια Τουρέ είναι το πρόσωπο της ημέρας στο Φάληρο καθώς υπέγραψε στον Ολυμπιακό και έγινε αντικείμενο λατρείας από τους φίλους των Πειραιωτών.\nΤον Μπουκουβάλα και τον Λέο άφησε εκτός 18αδας ο Γιάννης Πετράκης καθώς είχε πάρει 20 παίκτες στην αποστολή.\n5' Σουτ του Ποντένσε, μπλόκαρε ο Βελλίδης\n7' Ο Καμαρά έκανε μια ατομική ενέργεια εκτός περιοχής ΠΑΣ, η μπάλα ψηλά άουτ.\n11 'Ο Μπουχαλάκης βρήκε τον Τσιμίκα μέσα στην περιοχή, ο οποίος υποδείχθηκε σε θέση οφσάιντ.\n15' Σε αντεπίθεση ο ΠΑΣ, α Κούζικ ήταν σε θέση οφσάιντ.\n18' Συνδυασμός των Ποντένσε και Μπουχαλάκη, αλλά ο Ποντένσε δεν μπόρεσε να βρει δίχτυα με κεφαλιά.\n19' Γύρισμα του Ποντένσε, δεν πρόλαβε ο Γκερέρο, με καθοριστική προβολή του Κακουμπά.\n24' Μετά από ένα καλό διάστημα του Ολυμπιακού, ο ΠΑΣ "πάγωσε" ξανά τον ρυθμό.\n27' Ο κόσμος, περίπου 12.000 χιλιάδες που βρίσκεται στο γήπεδο, προσπαθεί να δώσει ρυθμό στον Ολυμπιακό, αλλά πλέον οι Ηπειρώτες έφεραν το ματς στα μέτρα τους.\n28' Ο Κάστρο έδωσε ένα από τα highlights, με μια εκπληκτική κίνηση για να ελευθερώσει την πίεση από την άμυνα του ΠΑΣ. "Θύμα" του ο Καμαρά.\n31' Ο Ξύδας είναι τραυματίας, ο Μυστακίδης ετοιμάζεται να μπει στη θέση του.\n34' ΓΚΟΛ για τον Ολυμπιακό. Ο Καμαρά έβγαλε σέντρα στην πλάτη της άμυνας του ΠΑΣ, ο Ελαμπντελαουί πρόλαβε την έξοδο του Βελλίδη και με κεφαλιά έκανε το 1-0.\n34' Έγινε η αλλαγή για τον ΠΑΣ. Ο Μυστακίδης στη θέση του Ξύδα.\n38' Απευθείας εκτέλεση φάουλ του Φορτούνη, η μπάλα πέρασε λίγο άουτ.\n40' Πέναλτι για τον Ολυμπιακό. Σε σέντρα των γηπεδούχων, ο Τζημόπουλος εδιωξε σε πρώτο χρόνο, αλλά στο δικό του διώξιμο η μπάλα βρήκε το χέρι του.\n41' ΓΚΟΛ, 2-0 για τον Ολυμπιακό, με τον ΦορτΒουκοβιτς ούνη να βρίσκει στόχο από την άσπρη βούλα.\n45+1' Κίτρινη κάρτα στον Τσιμίκα, για φάουλ πάνω στον Μυστακίδη.\n45+1' Τέλος πρώτου ημιχρόνου στο φαληρικό γήπεδο.\nΟ Ολυμπιακός μπήκε δυνατά στο ματς, μέχρι το 20' είχε δύο καλές στιγμές, αλλά μετά ο ΠΑΣ ισορρόπησε. Όμως, η ομάδα του Γιαννη Πετράκη δέχθηκε δύο γκολ σε μια φάση που μπορούσε να καθαρίσει η άμυνα των φιλοξενούμενων και σίγουρα ο Βελλίδης, ενώ ο Τζημόπουλος στάθηκε άτυχος στη φάση του πέναλτι, που έγινε το 2-0. Έτσι, με Ελαμπντελαουι και Φορτούνη σκόρερ, ο ΠΑΣ έχει δύσκολο έργο στην επανάληψη...\n46' Με το που άρχισε το δεύτερο μέρος ο Ολυμπιακός είχε δοκάρι. Ο Ποντένσε έβγαλε μόνο με το τέρμα, αλλά ο Φετφατζίδης βρήκε το δοκάρι με πλασέ.\n56' ΓΚΟΛ, 3-0 για τον Ολυμπιακό. Ο Γκερέρο έδωσε στον Φορτούνη, που τροφοδότησε τον Ποντένσε, που με σουτ στην κίνηση νίκησε ξανά τον Βελλίδη.\n57΄Αλλαγή για τον Ολυμπιακό, αντί του Βουκοβιτς, που πονούσε στη μέση, ο Μιράντα.\n59' Ωραία εκτέλεση φάουλ του Γκερέρο, ο Βελλίδης έδιωξε εντυπωσιακά σε κόρνερ.\n67΄Κίτρινη κάρτα στον Λίλα.\n70' Τίποτα από τον ΠΑΣ Γιάννινα στο δεύτερο μέρος, απόλυτα κυρίαρχος ο Ολυμπιακός.\n71' Σουτ του Νικολιά από πλάγια, μπλοκάρει ο Γιαννιώτης.\n71' Αλλαγή για τον Ολυμπιακό, με τον Χριστοδουλόπουλο αντί του Φορτούνη.\n74' Τρίτη αλλαγή για τον Ολυμπιακό, με τον Νάτχο αντί του Μπουχαλάκη. Αλλαγή και για τον ΠΑΣ. Αντί του Νικολιά στο ματς ο Βιδάλ.\n75' Δοκάρι για τον ΠΑΣ. Ο Μυστακίδης σούταρε εκτός περιοχής, η μπάλα κόντραρε και βρήκε τη ριζά του αριστεροί δοκαριού του Γιαννιώτη.\n77' Τρίτη και τελευταία αλλαγή για τον ΠΑΣ. Ο Σιόντης στη θέση του Λίλα.\n80' Διαδικαστικά τα τελευταία 10 λεπτά, μαζί με τις καθυστερήσεις.\n82' Φάουλ για τον Ολυμπιακό με τον Χριστοδουλόπουλο, η μπάλα ψηλά άουτ.\n85' Κίτρινη κάρτα στον Τζημόπουλο για φάουλ στον Ποντένσε.\n88' Λίγα λεπτά έμειναν για το τέλος του ματς. Σε παθητικό ρόλο σταθερά ο ΠΑΣ.\n90' ΓΚΟλ, 4-0 για τον Ολυμπιακό. Ο Γκερέρο έκανε μια ωραία κούρσα, πέρασε με όμορφη ντρίμπλα τον Τζημόπουλο και πλάσαρε για να νικήσει τον Βελλίδη και να πετύχει το τέταρτο γκολ του Ολυμπιακού.\n90+2' Κίτρινη κάρτα στον Κάστρο.\n90+2' ΓΚΟλ, 5-0 για τον Ολυμπιακό. Σε εκτέλεση κόρνερ, η μπάλα πήγε στον Ελαμπντελαουί, αυτός έβγαλε μόνο και ανενόχλητο τον Μεριά, για να διαμορφώσει το τελικό σκορ του ματς.\nΜε το τελευταίο σφύριγμα του ματς, ο Γιάγια Τουρέ μπήκε στον αγωνιστικό χώρο και γνώρισε την αποθέωση.\nΤραγική εμφάνιση από τον ΠΑΣ Γιαννινα στο Καραισκάκη, που σχεδόν σε κανένα σημείο του αγώνα δεν μπόρεσε να κοντράρει τους γηπεδούχους. Εκτός από ένα δεκάλεπτο και με το σκορ στο 0-0 (20'-30') που προσπάθησε να "παγώσει" τον ρυθμό, η ομάδα του Γιάννη Πετράκη παραδόθηκε στα κέφια των παικτών του Πέδρο Μαρτίνς.\nΠετράκης: «Όταν τρως πέντε γκολ, δεν πρέπει να λες πολλά»\nΚυριακή, 02 Σεπτέμβριος 2018 23:08\nΟμάδα με μεγαλύτερη ποιότητα και ανώτερο επίπεδο χαρακτήρισε τον Ολυμπιακό ο Γιάννης Πετράκης στις δηλώσεις του μετά την βαριά ήττα με 5-0 στο Φάληρο.\nΟ Ρεθυμνιώτης τεχνικός σημείωσε ότι δεν πρέπει να μιλάει κάποιος πολύ όταν έχει δεχτεί πέντε γκολ και υπεραμύνθηκε της επιλογής να αποκτηθεί δανεικός ο Ευαγγέλου, μόλις δύο ημέρες πριν το παιχνίδι μεταξύ των δύο ομάδων\n«Ήθελα να πω ότι παίζαμε με ομάδα διαφορετικού επιπέδου από τη δική μας και με μεγάλη ποιότητα. Εάν προσθέσουμε και τον ρυθμό που έχει ο Ολυμπιακός από την Ευρώπη και την οργάνωσή του, έκαναν τη δουλειά μας πιο δύσκολη. Όταν τρως πέντε γκολ δεν πρέπει να μιλάς και να λες πολλά, αλλά νομίζω ότι η προσπάθεια που κάναμε μέχρι να δεχθούμε τα δυο πρώτα γκολ, ήταν καλή και είχαμε καλή αμυντική εικόνα. Είναι άδικο να δεχόμαστε δυο γκολ μετά το 90’ που χαλάει πολύ την εικόνα και την προσπάθειά μας στο παιχνίδι. Όλα είναι στην δουλειά μας. Πρέπει να μαθαίνουμε από αυτά», είπε αρχικά ο Κρητικός τεχνικός.\nΣε ερώτηση του PASsports.gr εάν ήταν τόσο κακός ο ΠΑΣ ή τόσο καλός ο Ολυμπιακός, απάντησε: «Το βασικό είναι πως παίζαμε με πολύ καλή ομάδα. Θα μπορούσαμε να είχαμε μείνει στο 3-0, αλλά δεχθήκαμε το 5-0. Δεχθήκαμε δύο εύκολα γκολ. Αλλά, αυτό δεν ακυρώνει πως έγινε μία σπουδαία προσπάθεια. Θέλαμε πιο καλή επιθετική εικόνα και τόλμη, αλλά με τη δουλειά μας θα το προσπαθήσουμε».\nΔεδομένου ότι το πρόγραμμα είναι δύσκολο, σε τι αισιοδοξεί ενόψει και της διακοπής, τόνισε: «Νομίζω τα πράγματα στο τέλος έρχονται σε ισορροπία. Ξέραμε πως θα είχαμε δύσκολο πρόγραμμα. Είναι δύσκολη η δουλειά μας. Δεν γυρίζει πίσω. Έχουμε πέντε εκτός έδρα ματς στα πρώτα έξι παιχνίδια. Πρέπει να γίνουμε πιο δυνατοί και να πάρουμε τα αποτελέσματα στη συνέχεια, βάσει της αξίας και της ποιότητας που έχουμε ως ομάδα».\nΤέλος, σε ερώτηση του PASsports.gr για το εάν ήταν σύμφωνος να γίνει δανεισμός παίκτη από την ομάδα που είχε αντίπαλο δύο ημέρες πριν παίξει με αυτήν και γιατί δεν αποκτήθηκε ένας ακόμη επιθετικός, σημείωσε: «Όσον αφορά στην πρώτη ερώτηση, θα απαντήσω ότι εάν δεν τον παίρναμε τώρα τον παίκτη, πότε θα γινόταν αυτό; Ή θα παίρναμε παίκτη ή όχι. Για τη δεύτερη ερώτηση προσπαθούμε να πάρουμε παίκτη στην επίθεση για να αντικαταστήσουμε τον Κόντε». Και διευκρίνισε: «Κοιτάμε για ελεύθερο».\nΚυριακή, 02 Σεπτέμβριος 2018 23:44\nΑπρόσμενα καλή παρά το ταξίδι από την Αγγλία και την πρόκριση επί της Μπέρνλι ήταν η εμφάνιση του Ολυμπιακού σύμφωνα με τον Πέδρο Μαρτίνς. Ο Πορτογάλος τεχνικός καλωσόρισε στην ομάδα το νέο μεταγραφικό απόκτημα Γιάγια Τουρέ και δήλωσε περήφανος για τους διεθνείς παίκτες της ομάδας του.\n«Καλησπέρα (στα ελληνικά). Είναι υποχρέωσή μας να παίζουμε έτσι. Ήταν αποτέλεσμα της σκληρής δουλειάς, αλλά έχουμε ένα πολύ καλό σύνολο. Όχι μόνο από πλευράς ποιότητας, διαθέτουμε και προσωπικότητες, που έχουν φιλοδοξίες και όρεξη. Δεν το περίμενα έτσι (να έχει τόσο καλή εικόνα) μετά το ταξίδι στην Μπέρνλι, λόγω κούρασης. Οι φίλαθλοί μας το άξιζαν αυτό. Ήταν μία πολύ ωραία βραδιά. Πήραμε τρεις βαθμούς και ελπίζουμε πάντα να φαίνεται στην πράξη το αποτέλεσμα», σημείωσε αρχικά ο Πορτογάλος προπονητής.\nΓια το γεγονός ότι η ομάδα του έκανε ένα εξαιρετικό ματς και εάν θέλει να συνεχίσει έτσι: «Θα μας άρεσε. Όμως, δεν μπορεί να γίνεται πάντα. Είναι η ομορφιά και το απρόβλεπτο του ποδοσφαίρου. Ο χειρότερος μπορεί να κερδίζει τον καλύτερο. Θέλουμε να κερδίζουμε και παράλληλα να παίζουμε καλά. Είναι δεδομένο αυτό».\nΣχετικά με τη μεταγραφή του Γιάγια Τουρέ: «Είναι ένας παίκτης με τρομερή ποιότητα. Έρχεται με φιλοδοξίες. Θέλω να συγχαρώ τον πρόεδρο και τη διοίκηση, αλλά και το τμήμα σκάουτινγκ για την πολύ καλή δουλειά που έκαναν για να φέρουν καλούς παίκτες, προκειμένου να δημιουργήσουμε ένα καλό σύνολο. Ο Τουρέ έρχεται μετά από 12 χρόνια εδώ για να βοηθήσει και να συνεισφέρει».\nΤέλος, αναφορικά με τη διακοπή και το πόσο θα ωφελήσει την ομάδα του: «Όταν μία ομάδα έχει τόσο καλό ρυθμό, δεν είναι ιδανικό να σταματήσει. Είναι όμως κάτι εντός προγράμματος. Ξέρω πως οι παίκτες μου είναι έτοιμοι. Είμαι πολύ περήφανος και ευχαριστημένος, διότι στον Ολυμπιακό έχουμε πολλούς διεθνείς, όπως και παίκτες στην εθνική Ελλάδας. Επίσης, είναι ένα δείγμα του πολύ καλού συνόλου και της κατάστασης της ομάδας πως υπάρχουν παίκτες έτοιμοι να προσφέρουν, αν και μειωμένο χρόνο συμμετοχής, όπως ο Φετφατζίδης».\nΔευτέρα, 03 Σεπτέμβριος 2018 00:52\nΔείτε στο παρακάτω video τα πέντε γκολ και τις καλύτερες στιγμές από τη βαριά ήττα του ΠΑΣ Γιάννινα από τον Ολυμπιακό στο Φάληρο για την 2η αγωνιστική της Super League.\nΔευτέρα, 03 Σεπτέμβριος 2018 10:48\nΞεκίνημα με το… αριστερό για τον ΠΑΣ Γιάννινα καθώς χθες βράδυ στο «Γ. Καραϊσκάκης» γνώρισε την δεύτερη συνεχόμενη ήττα του στο πρωτάθλημα σε δύο αγώνες με 5-0 από τον Ολυμπιακό. Αναμφισβήτητα, το πρόγραμμα-βουνό στο ξεκίνημα του πρωταθλήματος δεν είναι σύμμαχος για την ομάδα του Γιάννη Πετράκη καθώς δίνει τα πέντε από τα πρώτα έξι ματς εκτός έδρας και μάλιστα εναντίον αντιπάλων όπως η ΑΕΚ, ο Ολυμπιακός, ο Παναθηναϊκός, ο Ατρόμητος και ο θεωρητικά πιο εύκολος αντίπαλος Απόλλων Σμύρνης. Ωστόσο, προβληματισμό προκαλούν οι εμφανίσεις και ο βαθμός ετοιμότητας της ομάδας, η οποία δείχνει αδούλευτη και με προβλήματα στην ανάπτυξη και στη δημιουργία φάσεων.\nΗ επικείμενη διακοπή λόγω υποχρεώσεων των Εθνικών ομάδων, αποτελεί μιας πρώτης τάξεως ευκαιρία για ανασύνταξη δυνάμεων και κάλυψη των ελλείψεων που έχουν διαπιστωθεί με πρώτη και καλύτερη την απόκτηση σέντερ φορ, κενό που πολύ δύσκολα θα καλυφθεί από παίκτη ισάξιο του Κόντε.\nΜε 4-2-3-1 κατέβασε την ομάδα του ο Γιάννης Πετράκης έχοντας πέντε από τους νεοαποκτηθέντες στην βασική ενδεκάδα. Κάτω από τα δοκάρια έκατσε ο Βελλίδης, την τετράδα της άμυνας αποτελούσαν οι Αποστολόπουλος, Τζημόπουλος, Μιχαήλ και Κακούμπα, μπροστά τους ως κόφτες οι Λίλα και Κάστρο, ενώ την τριάδα πίσω από τον προωθημένο Κριζμάν αποτελούσαν οι Ξυδάς, Νικολιάς και Κούζικ.\nΑπό την πλευρά του ο Πέδρο Μάρτινς κατέβασε την ομάδα του μόνο με μια αλλαγή σε σχέση με το παιχνίδι της Πέμπτης στην Αγγλία για το Europa League και αυτή ήταν ο Φετφατζίδης στην θέση του Χριστοδουλόπουλου. Τερματοφύλακας ο Γιαννιώτης, στην άμυνα οι Τσιμίκας, Βούκοτιτς, Μεριά και Ελαμπντελαουί, αμυντικά χαφ οι Μπουχαλάκης και Καμαρά, στα χαφ οι Φορτούνης, Ποντένσε και Φετφατζίδης και μοναδικός προωθημένος ο Γκερέρο.\nΤα πρώτα λεπτά του χθεσινοβραδινού αγώνα δεν επεφύλασσαν ιδιαίτερες συγκινήσεις μιας και το πρώτο τέταρτο θα χαρακτηρίζονταν αναγνωριστικό από τις δυο ομάδες με τον Ολυμπιακό να προσπαθεί να κρατήσει μπάλα και να προσπαθεί να δημιουργήσει προϋποθέσεις για να γίνει απειλητικός για την εστία του Βελλίδη. Από την άλλη πλευρά ο ΠΑΣ Γιάννινα αμύνονταν σχετικά καλά, βγαίνοντας πρώτος στην μπάλα με τα αμυντικά του χαφ Κάστρο και Λίλα να κερδίζουν τις περισσότερες μονομαχίες στον χώρο του κέντρου. Μάλιστα σε μια δυο περιπτώσεις παραλίγο να δημιουργηθούν και προϋποθέσεις αντεπίθεσης με τους ταχύτατους Νικολιά και Κούζικ να προσπαθούν να δημιουργήσουν ρήγματα στα «φτερά» του Ολυμπιακού.\n«Ανέβηκε» ο Ολυμπιακός\nΜετά το πρώτο τέταρτο ο Ολυμπιακός ανέβασε ταχύτητα και το δίλεπτο 18’-19’ παραλίγο να ανοίξει το σκορ με πρωταγωνιστή τον Γκερέρο. Στο 18’ ο Μπουχαλάκης έπαιξε το 1-2 με τον Φορτούνη, σέντραρε και ο επερχόμενος Γκερέρο με κεφαλιά έστειλε την μπάλα μόλις άουτ. Στην αμέσως επόμενη φάση ο Ποντένσε κινήθηκε από την αριστερή πλευρά του ΠΑΣ σέντραρε παράλληλα αλλά και πάλι ο Γκερέρο δεν πρόλαβε να στείλει την μπάλα στα δίχτυα του εξουδετερωμένου Βελλίδη.\nΔυο γκολ σε 7 λεπτά\nΟ Ολυμπιακός συνέχισε την πίεση στα καρέ του Βελλίδη και αυτή είχε αποτέλεσμα στο 34’ με τον Ελαμπντελαουί. Ο Καμαρά κινούμενος από αριστερά βγάζει την σέντρα και ο Ελαμπντελαουί ως κρυφός φορ πρόλαβε την έξοδο του Βελλίδη και με κεφαλιά έκανε το 1-0. Στο 38’ ο Ολυμπιακός κέρδισε φάουλ στον άξονα και λίγο έξω από την περιοχή του Βελλίδη, αλλά το σουτ του Φορτούνη κατέληξε λίγο άουτ.\nΣτο 40’ ο Ολυμπιακός κέρδισε πέναλτι όταν σε βαθιά μπαλιά στην πλάτη της άμυνας του ΠΑΣ, ο Τζημόπουλος στην προσπάθεια του να διώξει βρήκε την μπάλα με το χέρι και ο διαιτητής Φωτιάδης υπέδειξε την εσχάτη των ποινών. Στο 41’ λοιπόν ο Φορτούνης με εύστοχη εκτέλεση πέναλτι έγραψε το 2-0.\nΤο ημίχρονο ολοκληρώθηκε με τον ΠΑΣ να κερδίζει φάουλ λίγο έξω από την περιοχή του Γιαννιώτη αλλά το γέμισμα του Κακούμπα πρόλαβε και το έδιωξε ο Μεριά πριν δημιουργηθούν επικίνδυνες καταστάσεις για την εστία του Γιαννιώτη.\nΞεκίνημα με δοκάρι και γκολ\nΜε δοκάρι ξεκίνησε ο Ολυμπιακός το δεύτερο ημίχρονο όταν ο Φετφατζίδης βρέθηκε φάτσα-κάρτα με το τέρμα του Βελλίδη μετά από σέντρα του Ποντένσε, αλλά το πλασέ που επιχείρησε βρήκε το κάθετο δοκάρι του Βελλίδη, γλιτώνοντας τον ΠΑΣ από το 3-0.\nΗ πίεση του Ολυμπιακού συνεχίστηκε πιέζοντας ψηλά την άμυνα του ΠΑΣ. Στο 55΄μετά από λάθος μεταβίβαση του Μιχαήλ, ο Ποντένσε μετά από σέντρα του Φορτούνη βρέθηκε σε επίκαιρη θέση και ο χαφ του Ολυμπιακού κεραυνοβόλησε τον Βελλίδη κάνοντας το 3-0.\nΔοκάρι ο ΠΑΣ με Μυστακίδη\nΜετά το τρίτο γκολ του Ολυμπιακού οι παίκτες του Γιάννη Πετράκη προσπάθησαν να αντιδράσουν, ανεβάζοντας την άμυνα τους και κερδίζοντας μέτρα στο γήπεδο, δίχως όμως να καταφέρουν να φανούν απειλητικοί για την εστία του Γιαννιώτη. Αντίθετα, στο 59’ ο Ολυμπιακός παραλίγο να κάνει το 4-0 με απευθείας εκτέλεση φάουλ του Γκερέρο.\nΣτο 62’ φάουλ του Μυστακίδη Λίλα και Κριζμάν δεν μπόρεσαν να «τσιμπήσουν» την μπάλα και να δημιουργήσουν προϋποθέσεις για τον ΠΑΣ, ενώ στο 64’ ο Γκερέρο και πάλι έχασε ανεπανάληπτο τετ-α-τετ με τον Βελλίδη να τον προλαβαίνει την τελευταία στιγμή.\nΣουτ του Νικολιά στο 70’ δεν αιφνιδιάζει τον Γιαννιώτη, ενώ στο 75’ σουτ του Μυστακίδη κοντράρει στον Μιράντα και εξοστρακίζεται στο αριστερό κάθετο δοκάρι του Γιαννιώτη.\nΔύο γκολ στις καθυστερήσεις…\nΤο δεκαπεντάλεπτο μετά το δοκάρι του Μυστακίδη δεν επεφύλασσε ιδιαίτερες συγκινήσεις, με τους παίκτες των δυο ομάδων να περιμένουν το τελευταίο σφύριγμα του Φωτιάδη. Όμως από το 90’ και μετά οι παίκτες του Ολυμπιακού πάτησαν γκάζι και με δυο γκολ σε δυο λεπτά μετέτρεψαν την νίκη τους σε θρίαμβο. Πρώτα ο Γκερέρο στο 90’ μετά από μια κούρσα 30 μέτρων πέρασε την μισή άμυνα του ΠΑΣ και πλάσαρε εύστοχα τον Βελλίδη. Το 5-0 διαμορφώθηκε στο 92’ με τον κεφαλιά του κεντρικού αμυντικού του Ολυμπιακού Μεριά δίνοντας διαστάσεις θριάμβου.\nΔίκαιη μπορεί να χαρακτηριστεί η χθεσινή ήττα του ΠΑΣ Γιάννινα. Δυστυχώς οι παίκτες του Γ. Πετράκη έκαναν ακόμη μια άσχημη εμφάνιση, έχοντας όμως απέναντί τους έναν αντίπαλο ανώτερο ποιοτικά και σαφώς πιο έτοιμο μιας και έχει ήδη δώσει έξι επίσημα ματς.\nΗ διακοπή του πρωταθλήματος την επόμενη εβδομάδα είναι μια πρώτης τάξεως ευκαιρίας για τον Γιάννη Πετράκη να ανασυντάξει την ομάδα ενόψει της δύσκολης και απαιτητικής συνέχειας γιατί ας μην κρυβόμαστε, λίγοι περίμεναν οποιαδήποτε συγκομιδή βαθμών στα δυο πρώτα, εκτός έδρας ματς, με ΑΕΚ και Ολυμπιακό. Περισσότερο, όμως απογοήτευσε η εικόνα της ομάδας και όχι το αποτέλεσμα…\n(Αναδημοσίευση από την εφημερίδα ΠΡΩΙΝΟΣ ΛΟΓΟΣ)\nΓια τους βαθμούς και το χαμένο ηθικό!\nΣάββατο, 19 Ιανουάριος 2019 14:23\nΧωρίς ιδιαίτερα αγωνιστικά προβλήματα, αλλά και δίχως καλή ψυχολογία μετά τα τελευταία γεγονότα, ο ΠΑΣ Γιάννινα έχει ακόμα ένα πολύ δύσκολο εμπόδιο μπροστά του καθώς υποδέχεται σήμερα το απόγευμα (5:15 μ.μ.) τον φορμαρισμένο Ολυμπιακό στο «Ζωσιμάδες» για την 17η αγωνιστική της Super League.\nΗ κατάσταση στην ομάδα της Ηπείρου είναι έκρυθμη μετά τη βαριά ήττα από την ΑΕΚ, με τους οπαδούς να βγάζουν ανακοινώσεις για την κατρακύλα της ομάδας και να βάλλουν με βαρύτατες κατηγορίες εναντίον του προέδρου Γιώργου Χριστοβασίλη, του προπονητή, αλλά και ορισμένων ποδοσφαιριστών. Μέσα σε όλα αυτά οι παίκτες και το τεχνικό επιτελείο των Ηπειρωτών προσπαθούν να μαζέψουν τα κομμάτια τους και να εμφανιστούν τουλάχιστον πιο ανταγωνιστικοί κόντρα στον Ολυμπιακό, ο οποίος αυτή την περίοδο βρίσκεται σε καλή κατάσταση, ενώ είναι και η μοναδική ελληνική ομάδα που συνεχίζει στις ευρωπαϊκές διοργανώσεις.\nΚατά τη διάρκεια της εβδομάδας ο Γιάννης Πετράκης και το τεχνικό επιτελείο προσπάθησαν να ανορθώσουν το καταρρακωμένο ηθικό των παικτών, ενόψει και της δύσκολης συνέχειας. Ο Ρεθυμνιώτης τεχνικός προσανατολίζεται σε αλλαγή σχηματισμού αλλά και ορισμένων παικτών για το βασικό σχήμα που θα παρατάξει κόντρα στην ομάδα του Πειραιά.\nΆλλωστε το 4-4-2 σε ρόμβο αποδείχτηκε αρκετά επιθετικογενές και παράτολμο κόντρα στην ΑΕΚ και ενδεχομένως ο Πετράκης να πάει σε πιο συντηρητικό και αμυντικογενές σχήμα. Πάντως, ο προπονητής του ΠΑΣ δεν φανέρωσε σε καμία από τις προπονήσεις της εβδομάδας τα σχέδια του και προτίμησε να «ανακατέψει την τράπουλα», αν και το πιθανότερο είναι να παρατάξει τον ΠΑΣ με τριάδα στην άμυνα.\nΗ ομάδα της Ηπείρου έκανε δύο μεταγραφές παίρνοντας για ένα εξάμηνο δανεικό τον Δημήτρη Μάνο από τον Ολυμπιακό, ενώ χτες ανακοινώθηκε και η απόκτηση του Γεωργιανού αριστερού οπισθοφύλακα Λάσα Σεργκελασβίλι. Παρότι ο Μάνος προπονείται κανονικά με την ομάδα και βρίσκεται σε φουλ αγωνιστικούς ρυθμούς, είναι δεδομένο ότι δεν θα αγωνιστεί κόντρα στους Πειραιώτες, έπειτα από συμφωνία μεταξύ των δύο ομάδων. Από εκεί και πέρα ο Γιάννης Πετράκης δεν υπολογίζει τον Λέο, ο οποίος ακολουθεί το κανονικό πρόγραμμα προπονήσεων, ωστόσο δεν είναι ακόμα 100% έτοιμος να ανταποκριθεί στις συνθήκες και τις δυσκολίες ενός αγώνα.\nΑποστολή ούτε αυτή τη φορά ανακοινώθηκε από πλευράς ΠΑΣ Γιάννινα, κίνηση που έχει παγιωθεί τον τελευταίο καιρό, αν και δεν αναμένονται ιδιαίτερες εκπλήξεις στο ποιοι θα την απαρτίζουν. Τα ερωτηματικά αφορούν το βασικό σχήμα και κυρίως αν ο Πετράκης θα επιλέξει για τρίτο στόπερ τον Σκόνδρα ή τον Λίλα. Στα πλάγια μπακ είναι δύσκολο έως αδύνατο να αλλάξει κάποιο πρόσωπο, ενώ αλλαγές θα γίνουν στα χαφ.\nΜια παρακινδυνευμένη πρόβλεψη αρχικής ενδεκάδας είναι η εξής: Βελλίδης, Αποστολόπουλος, Μπουκουβάλας, Τζημόπουλος, Μιχαήλ, Σκόνδρας, Λίλα, Σιόντης, Νικολιάς, Αθανασιάδης, Κρίζμαν.\nΣτον ΠΑΣ επίσημα ο Σεργκελασβίλι\nΣτη δεύτερη χειμερινή μεταγραφή του προχώρησε χτες ο ΠΑΣ Γιάννινα καθώς ανακοίνωσε την απόκτηση του Γεωργιανού αριστερού μπακ-χαφ Λάσα Σεργκελασβίλι.\nΟ 27χρονος Σεργκελασβίλι αγωνίζονταν στην Ρίγα της Λετονίας τα δύο τελευταία χρόνια από την οποία αποχώρησε πριν από λίγες ημέρες, ενώ πριν αγωνιζόταν στην πατρίδα του σε Ντιναμό Τιφλίδας και Σαμτρέντια. Είναι διεθνής με την Εθνική ομάδα της Γεωργίας με την οποία μετράει επτά συμμετοχές και μπορεί να καλύψει τόσο την θέση του μπακ όσο και του χαφ\nΒαρύ πρόστιμο στον ΠΑΣ\nΤσουχτερό ήταν για τη διοίκηση του ΠΑΣ Γιάννινα το πρόστιμο που της επιβλήθηκε για τη συμπεριφορά των φιλάθλων στο περασμένο παιχνίδι με την ΑΕΚ και συγκεκριμένα την είσοδο των οπαδών στο ταρτάν του Εθνικού Σταδίου κατά την ανάπαυλα του ημιχρόνου.\nΣυγκεκριμένα, το Πρωτοβάθμιο Μονομελές Πειθαρχικό της Super League επέβαλε χρηματιμό πρόστιμο 20.000 ευρώ στη γιαννιώτικη ομάδα. Να σημειωθεί ότι το άρθρο με το οποίο κλήθηκε σε απολογία ο ΠΑΣ είχε χρηματικό πρόστιμο από 20.000 έως 100.000 ευρώ, κάτι που σημαίνει ότι η ΠΑΕ τη γλίτωσε με το μικρότερο δυνατό ποσό, εφόσον κρίθηκε ένοχη.\nΟ Ιωάννης Παπαδόπουλος από την Μακεδονία ορίστηκε να διευθύνει τη σημερινή αναμέτρηση του ΠΑΣ με τον Ολυμπιακό. Βοηθοί του Παπαδόπουλου θα είναι ο Κωνσταντίνος Νικολαΐδης και ο Δημήτρης Νατσιόπουλος από την Μακεδονία και τέταρτος ο Αριστομένης Κουτσιαύτης από την Άρτα. Παρατηρητής διαιτησίας ορίστηκε ο Θεόδωρος Γκαιτατζής από τη Δράμα.\nΧωρίς τέσσερις ο Ολυμπιακός\nΔίχως ιδιαίτερα αγωνιστικά προβλήματα πέραν των τριών γνωστών τραυματιών θα παραταχθεί ο Ολυμπιακός στο σημερινό παιχνίδι με τον ΠΑΣ Γιάννινα στο «Ζωσιμάδες». Οι ερυθρόλευκοι ολοκλήρωσαν την προετοιμασία τους το πρωί της Παρασκευής για το ματς με τους Ηπειρώτες με προπόνηση που έγινε στο γήπεδο «Γ. Καραϊσκάκης» και όχι στο προπονητικό κέντρο στου Ρέντη.\nΟ Τοροσίδης συμμετείχε κανονικά στο πρόγραμμα και έθεσε εαυτόν στη διάθεση του Πορτογάλου Πέδρο Μαρτίνς. Αντίθετα, στην αποστολή δεν βρίσκονται οι Σολδάνο, Μεριά και Τσιμίκας, όπως και ο Καμαρά που είναι τραυματίας και αναμένεται την Δευτέρα να μπει σε πρόγραμμα με φουλ ρυθμούς προπονήσεων.\nΜετά το τέλος της προπόνησης ο 48χρονος Πορτογάλος τεχνικός ανακοίνωσε την 19μελή αποστολή που ταξίδεψε αεροπορικώς για τα Γιάννινα.\nΑναλυτικά την αποστολή αποτελούν οι: Χουτεσιώτης, Ζοζέ Σα, Ελαμπντελαουί, Κούτρης, Μιράντα, Βούκοβιτς, Τοροσίδης, Σισέ, Μπουχαλάκης, Νάτχο, Φορτούνης, Φετφατζίδης, Χριστοδουλόπουλος, Γκιλιέρμε, Μασούρας, Ναουέλ, Ποντένσε, Γκερέρο, Χασάν.\nΣάββατο, 19 Ιανουάριος 2019 20:02\nΔείτε παρακάτω σε video τα τρία γκολ και τις καλύτερες στιγμές από την ήττα του ΠΑΣ Γιάννινα με 1-2 από τον Ολυμπιακό για την 17η αγωνιστική της Super League.


Όταν οι γυμνοί της Μέρας της Κρίσης αναγκάστηκαν να «ρίξουν κάτι επάνω τους» - to10.gr\nΑρχική / LIFEWITNESS / Όταν οι γυμνοί της Μέρας της Κρίσης αναγκάστηκαν να «ρίξουν κάτι επάνω τους»\nΤο 1802 καλόγριες διέταξαν να «ντυθούν» μορφές που υπήρξαν γυμνές επί 350 χρόνια σε ένα αριστουργηματικό έργο φλαμανδικής ζωγραφικής για να μην προκαλούν τους πιστούς.\nΤο 1802, όταν κατακάθισε κάπως ο κουρνιαχτός της Γαλλικής Επανάστασης, οι καλόγριες του νοσοκομείου και πτωχοκομείου της Μπον αναστέναξαν ανακουφισμένες. Η σκέψη πως το πολύτιμο πολύπτυχο που είχε ζωγραφίσει ο σπουδαίος Φλαμανδός ζωγράφος Ρόχιερ βαν ντερ Βάιντεν (Rogier van der Weyden) το 1445 μπορούσε επιτέλους να βγει από την κρυψώνα του και να ξαναβρεί την θέση του πίσω από την Αγία Τράπεζα τις γέμιζε χαρά.\nΗ αγαλλίασή τους όμως δεν κράτησε πολύ, κι αυτό επειδή η σεμνοτυφία του 19ου αιώνα φαίνεται πως ήταν ισχυρότερη από την ελευθερία καλλιτεχνικής έκφρασης τον 15ο αιώνα. Κι έτσι, ενώ αυτό το σημαντικό έργο είχε συσκευαστεί και καταχωνιαστεί για χρόνια ώστε να μην καταστραφεί από τους επαναστάτες που, μαζί με τη μοναρχία, είχανε βάλει στο στόχαστρό τους και τη θρησκεία και τον κλήρο, η ακεραιότητα και η καλλιτεχνική του αξία απειλήθηκε μόνο από το τάγμα που ιδρύθηκε για να λειτουργήσει ως θεματοφύλακας του κληροδοτήματος του Νικολά Ρολέν.\nΟ Νικολά Ρολέν ήταν ένας πλούσιος αστός που, μέσω των γάμων και της πολιτικής του οξύνοιας, απέκτησε ακόμα περισσότερα πλούτη και ισχύ όταν διορίστηκε Καγκελάριος της Βουργουνδίας από τον Φίλιππο Γ’ τον Καλό. Ο Ρολέν όμως, εκτός από ραδιούργος, ήταν και ιδιαίτερα ευσεβής. Έτσι, επειδή αγωνιούσε για τη σωτηρία της ψυχής του λίγο παραπάνω από τον μέσο άνθρωπο της Αναγέννησης εξαιτίας της πολιτικής του δράσης, αποφάσισε το 1440 να ιδρύσει ένα νοσοκομείο και πτωχοκομείο, το οποίο επρόκειτο να αποτελέσει το πρώτο πραγματικά σύγχρονο νοσοκομείο της Ευρώπης.\nΟι εργασίες για την ανέγερση του κτιρίου ξεκίνησαν αφού κέρδισε την συγκατάθεση και ευλογία του Πάπα Ευγένιου Δ’ και στην ιδρυτική χάρτα του ιδρύματος ανέφερε ρητά πως προχωρά στην ανέγερση «για τη σωτηρία μου, επιθυμώντας να ανταλλάξω τα επίγεια με ουράνια αγαθά… ως ευγνωμοσύνη για τα αγαθά με τα οποία ο Κύριος, πηγή κάθε πλούτου, με προίκισε, από τώρα και στον αιώνα τον άπαντα, ιδρύω ένα νοσοκομείο».\nΟ Ρολέν ήταν επίσης λάτρης της ζωγραφικής. Το 1435 είχε αναθέσει στον ζωγράφο Γιαν βαν Άικ να φιλοτεχνήσει έναν πίνακα όπου θα απεικονιζόταν ο ίδιος με την Παναγία και το Θείο Βρέφος, διάσημο έργο που είναι γνωστό ως η Παρθένος του Καγκελαρίου Ρολέν και φυλάσσεται σήμερα στο μουσείο του Λούβρου στο Παρίσι.\nΉταν αναμενόμενο λοιπόν ότι για την ύψιστη φιλανθρωπική παρακαταθήκη του, εκτός από την ίδρυση ειδικού τάγματος μοναχών τις οποίες ονόμασε «Νοσοκόμες Αδελφές της Μπον», θα φρόντιζε και για τη διακόσμηση του ναού του. Πράγματι, το 1443 παράγγειλε στον εκ Βρυξελλών ορμώμενο Ροχίερ βαν ντερ Βάιντεν, έναν από τους κορυφαίους εκπροσώπους της πρώιμης φλαμανδικής ζωγραφικής, να δημιουργήσει ένα έργο για την Αγία Τράπεζα της Μπον.\nΌταν ολοκληρώθηκε το έργο το αποτέλεσμα ήταν εκθαμβωτικό. Ο βαν ντερ Βάιντεν είχε δημιουργήσει ένα πολύπτυχο ύψους 2,2 και μήκους 5,5 μέτρων που αποτελούνταν από 15 πίνακες σε 9 πάνελ και απεικόνιζε την Ημέρα της Κρίσεως. Στην κλειστή εκδοχή του, όπως δηλαδή το έβλεπαν οι τρόφιμοι του ιδρύματος κατά την διάρκεια της εβδομάδας, είναι ορατά τα έξι εξωτερικά πάνελ. Αυτά είναι ζωγραφισμένα με σκοτεινά χρώματα και απεικονίζουν τον Ρολέν και τη σύζυγό του, τη σκηνή του Ευαγγελισμού, τον Άγιο Σεβαστιανό και τον Άγιο Αντώνιο.\nΟι θρησκευτικές μορφές εδώ είναι ένα υπέροχο παράδειγμα της τεχνικής γκριζάιγ (grisailles), μιας τεχνικής που βασίζεται στην μονοχρωμία και επιδιώκει να μιμηθεί το αισθητικό αποτέλεσμα της γλυπτικής. Τις Κυριακές και τις γιορτές το πολύπτυχο είναι ανοικτό και η δεσπόζουσα μορφή είναι ο Χριστός. Ντυμένος με πορφυρό μανδύα που αφήνει να φαίνονται τα στίγματά του, κάθεται επάνω σε ένα ουράνιο τόξο, πατά σε μία σφαίρα που συμβολίζει τον κόσμο και καθοδηγεί τους εκ δεξιών του στον Παράδεισο και τους εξ αριστερών του στην Κόλαση. Στα πόδια του, σε ρόλο συμπαραστάτη γονατίζουν η Παρθένος Μαρία και ο Ιωάννης Βαπτιστής.\nΗ δεύτερη εξίσου εντυπωσιακή μορφή είναι ο Αρχάγγελος Μιχαήλ ως ψυχοστάτης: κρατάει μία ζυγαριά για να κρίνει τις ψυχές και φέρει φτερά παγονιού, γεμάτα μάτια για να βλέπει τις αμαρτίες των ανθρώπων. Τα επάνω πάνελ κοσμούν τέσσερις πάλλευκοι άγγελοι, με τα όργανα βασανιστηρίου του Ιησού ανά χείρας για να θυμίζουν το μαρτύριο του γιου του Θεού για τη σωτηρία της ανθρώπινης ψυχής ενώ οι Δώδεκα Απόστολοι απεικονίζονται κατά την ιταλική σχολή, καθιστοί και να συζητούν μεταξύ τους, αντί για την γαλλική που τους θέλει όρθιους και σιωπηλούς.\nΟι άλλες μορφές του πολύπτυχου όμως παρουσιάζουν το μεγαλύτερο ενδιαφέρον, καθώς οι άνδρες που αναπαρίστανται είναι ο Πάπας Ευγένιος Δ’, ο Επίσκοπος του Ωτάν και γιος του Ρολέν, ο Φίλιππος Γ’ ο Καλός και ο ηλικιωμένος άνδρας πρέπει να είναι ο ίδιος ο Ρολέν. Οι γυναίκες από την άλλη πλευρά είναι η τρίτη σύζυγος του Ρολέν, η Ισαβέλλα της Πορτογαλίας και σύζυγος του Φιλίππου Γ’ και η νεαρά με τον κόκκινο μανδύα εικάζεται πως είναι η κόρη του Ρολέν.\nΕκείνο όμως που προκάλεσε την αμηχανία και την αιδημοσύνη των καλογριών προφανώς και δεν ήταν οι εξέχουσες αυτές μορφές ενδεδυμένες με την προσήκουσα λαμπρότητα, αλλά η γύμνια των εκλεκτών των Ουρανών και των αμαρτωλών που έχουν καταδικαστεί στο πυρ το εξώτερο.\nΟι είκοσι περίπου μορφές που κατευθύνονται με ανακούφιση στις πύλες του Παραδείσου ή οδηγούνται πανικόβλητες στην Κόλαση απεικονίζονται ολόγυμνες κι αυτό όλως παραδόξως θεωρείται απαράδεκτο 4 αιώνες μετά την δημιουργία του έργου. Οι καλόγριες του τάγματος της Μπον παίρνουν τα πράγματα στα χέρια τους και καλούν έναν ντόπιο ζωγράφο, τον Μπερτράν Σεβώ, να τις καλύψει για να μην θίγεται το ήθος των ευσεβών.\nΟ Σεβώ, συνειδητοποιώντας την καταστροφική απαίτηση της ηγουμένης παίρνει κάποια μέτρα προστασίας του αρχικού έργου πριν ξεκινήσει να «ντύνει» τους γυμνούς. Περνάει ένα διαφανές βερνίκι τον πίνακα ώστε να διασωθεί η αυθεντική εκδοχή του πολύπτυχου, γεγονός που επέτρεψε και την αποκατάσταση του έναν περίπου αιώνα αργότερα.\nΠριν όμως απελευθερωθούν από τα δεσμά της αιδημοσύνης, οι μεν ενάρετοι «φόρεσαν» έναν ταπεινό μανδύα και οι κολασμένοι τυλίχθηκαν σε αδηφάγες φλόγες για 100 χρόνια. Πολύ μικρό διάστημα αν αναλογιστεί κανείς την αιώνια καταδίκη της ψυχής τους από τον Αρχάγγελο Μιχαήλ.\nΜΕΡΑ ΤΗΣ ΚΡΙΣΗΣ


Τερζής: Εκτιμώ ότι θα νικήσουμε τον ΟΦΗ | athlitiko\nΤερζής: Εκτιμώ ότι θα νικήσουμε τον ΟΦΗ\nSuper League 1 12 Μαρτίου 2020, 17:59\nΓια το ματς της πρεμιέρας των πλέι οφ κόντρα στον ΟΦΗ μίλησε ο Αποστόλης Τερζής εκτιμώντας ότι η Κρητική ομάδα έχει πολλές αδυναμίες κι ότι ο Άρης αν είναι προσεχτικός θα πάρει τη νίκη.\nΟ βοηθός του Μίχαελ Ένινγκ αναφέρθηκε ακόμη και στη ρεβάνς του κυπέλλου με την ΑΕΚ, αλλά και στην πανδημία του κορωνοϊού. Αναλυτικά όσα είπε στην κάμερα της Nova για…\nΤο ματς με τον ΟΦΗ: «Ο ΟΦΗ είναι καλή ομάδα, προσπαθεί να χτίσει παιχνίδι από πίσω, βασίζεται στην κυκλοφορία της μπάλας, είναι εμφανής η καλή δουλειά που έχει κάνει ο προπονητής, δεν παύει όμως να είναι μια ομάδα με αρκετές αδυναμίες. Ξέρουμε τι πρέπει να κάνουμε κι εφόσον είμαστε αυτοί που πρέπει εκτιμώ ότι θα πάρουμε τη νίκη.»\nΤο αν αλλάζει τα σχέδια η απουσία του Χαβιέρ Ματίγια: «Δεν αλλάζει κατά πολύ το σχέδιό μας. Ήδη καταλήξαμε ποιος παίκτης θα τον αντικαταστήσει. Η ομάδα έχει αρκετούς ποδοσφαιριστές και πιστεύω ότι δεν θα έχουμε πρόβλημα.»\nΤα όσα συμβαίνουν με τον κορωνοϊό: «Προσπαθούμε να είμαστε συγκεντρωμένοι, αντιλαμβάνεστε ότι αυτό δεν είναι εύκολο με όλα όσα συμβαίνουν, βλέπουμε εξάλλου τι γίνεται στην Ευρώπη. Είδατε χθες τι έγινε στον αγώνα της Λίβερπουλ με την Ατλέτικο Μαδρίτης με τις χειραψίες λόγω του κορωναϊού. Είναι δεδομένο ότι η συγκέντρωσή μας στο παιχνίδι δεν είναι στο 100% αλλά πιστεύω ότι θα φτάσει εκεί όσο πλησιάζει ο αγώνας. Είναι δουλειά δική μας, των προπονητών και προσπαθούμε να το κάνουμε καθημερινά.»\nΤη ρεβάνς κυπέλλου με την ΑΕΚ: «Θα πούμε ψέματα αν πούμε ότι δεν σκεφτόμαστε το Κύπελλο. Είναι στο μυαλό μας, έχουμε μεγάλη θέληση, ο κόσμος μας παρακίνησε πολύ γι’ αυτόν τον στόχο, αλλά έχουμε πολύ δρόμο μπροστά μας για το δεύτερο παιχνίδι.»\nΤο γεγονός ότι το παιχνίδι θα διεξαχθεί χωρίς θεατές: «Για μας η απουσία του κόσμου είναι πολύ ισχυρό πλήγμα. Η ομάδα παίρνει τεράστια δύναμη όταν είναι γεμάτο το γήπεδό μας. Είναι ένα πρόβλημα το οποίο πρέπει να διαχειριστούμε. Πρέπει να συμβιβαστούμε μ’ αυτήν την απόφαση.»\nTο ματς της χρονιάς στην Τούμπα: Από 4-1 (ΠΑΟΚ)… 4-4 (Βόλος)\nΚόντρα στον ΟΦΗ επέστρεψε στα γκολ ο Καρέλης\nΝτέρμπι κορυφής στην Τούμπα – “Δοκιμασίες” για Ολυμπιακό, ΑΕΚ\nΗ Κ19 είχε δείξει τον δρόμο…\nΝιόπλιας: Ήμασταν η καλύτερη ομάδα\n18:18 Super League 1\n18:06 Super League 1\nΣτο Αγρίνιο η πρώτη νίκη του ΟΦΗ


Το κρίσιμο στάδιο στην νόσο του Πάρκινσον - Zikos Panagiotis\nΑρχική / Το κρίσιμο στάδιο στην νόσο του Πάρκινσον\nΥπάρχουν πολλά στάδια στην διάρκεια της πορείας της νόσου του πάρκινσον. Όλοι οι ασθενείς θα παρουσιάσουν, κάποια στιγμή στην πορεία της νόσου, διακυμάνσεις με περιόδους καλής κινητικότητας που εναλλάσσονται με περιόδους ακινησίας – βραδύτητας ή υπερκινησίας. Αυτό είναι το στάδιο των κινητικών διακυμάνσεων.\nΣτην αρχή του σταδίου αυτού οι ασθενείς είναι ανεξάρτητοι περιπατητικοί (ή και με μερική βοήθεια), που χρειάζονται 4 ή περισσότερες φορές την ημέρα αντιπαρκινσονική αγωγή. Αυτό σημαίνει ότι κάθε 4 ώρες, όταν δεν κοιμούνται, θα πρέπει να λάβουν από το στόμα ντοπαμίνη για να μπορούν να κινηθούν. Ωστόσο ενώ λαμβάνουν την αγωγή τους κανονικά, αυτή καθυστερεί μισή ώρα να τους «πιάσει» (φάση OFF), στην συνέχεια βελτιώνονται για δύο ώρες (φάση ON), και μετά πάλι τους αφήνει μία ώρα νωρίτερα από την αναμενόμενη ώρα (φάση OFF). Αυτό θα επαναληφθεί και στις επόμενες τρεις δόσεις τους. Αθροιστικά δηλαδή σε ωφέλιμη περίοδο 16 ωρών, θα έχουν 6 ώρες OFF. Προοδευτικά δε, αναγκάζονται να πυκνώσουν τις ημερήσιες δόσεις από 4/ημέρα σε 5/ημέρα. Δηλαδή λαμβάνουν αγωγή ανά τρεις ώρες και εμφανίζονται και οι λεγόμενες δυσκινησίες – υπερκινησίες δηλαδή ακούσιες κινήσεις των άκρων, πχ κινήσεις όταν είναι στην καρέκλα, όταν περπατάει δεν ορίζει τα χέρια του, κινήσεις της κεφαλής. Ωστόσο η αναποτελεσματικότητα επιδεινώνεται και μετά από χρόνια καταλήγουν να έχουν 10 ώρες OFF σε επιθυμητή περίοδο 16 ωρών. Η δράση επίσης της αγωγής θα επηρεαστεί αρνητικά από τα γεύματα, την ψυχική κατάσταση, την πρωινή έγερση και τον ύπνο ή θα είναι απρόβλεπτη.\nΣε αυτό το στάδιο δεν μπορούν να προγραμματίσουν την ζωή τους και αναγκάζονται να μένουν σπίτι μεγάλα χρονικά διαστήματα, γιατί η χρονική περίοδος που βρίσκονται σε καλή κινητική κατάσταση είναι πολύ σύντομη ή απρόβλεπτη. Η νόσος τους οδηγεί στην αναπηρία.\nΤο στάδιο αυτό εμφανίζεται για δύο κύριους λόγους.\n1 Ο βασικότερος λόγος είναι ότι η λεβοντόπα φυσιολογικά διατηρείται συνεχώς στην ίδια συγκέντρωση στον εγκέφαλο. Φυσιολογικά δηλαδή απαιτείται συνεχής ντοπαμινεργική διέγερση. Ωστόσο με την χορήγηση από αγωγής το στόμα η συγκέντρωση της είναι με ώσεις.\nΌπως φαίνεται στην διαφάνεια το θεραπευτικό παράθυρο (μπλέ περιοχή) της ldopa μικραίνει όσο περνάει ο καιρός. Ενώ στην αρχή η δράση της κρατούσε πάνω από 5 ώρες, με τα χρόνια κρατάει μόνο 2-3 ώρες. Η απορρόφηση της στην αρχή ήταν ομαλή ενώ στην συνέχεια είναι γρήγορη και σε αφήνει απότομα. Επίσης με τα χρόνια η περίσσεια ldopa ξεπερνά το θεραπευτικό παράθυρο και προκαλεί υπερκινησίες.\n2. Πέρα όμως από αυτό όμως η απορρόφηση της εξαρτάται και από την πέψη. Όταν ο ασθενής λαμβάνει ένα χάπι ντοπαμίνης, με άδειο στομάχι, θα χρειαστεί από 30 έως και 90 λεπτά για να προωθηθεί στο δωδεκαδάκτυλο ώστε να απορροφηθεί. Αν ωστόσο έχει φάει τότε θα χρειαστεί άνω από 2 ώρες. Με την πρόοδο της νόσου επέρχεται γαστροπάρεση και οι χρόνοι αυτοί αυξάνονται. Έτσι το φάρμακο σε αφήνει και το νέο δεν προλαβαίνει να απορροφηθεί όταν το χρειάζεσαι. Τότε αναγκάζεσαι να το λάβεις πιο νωρίς.\nΈνας τέτοιος ασθενής πρέπει σύντομα να λάβει αποφάσεις σημαντικές για τον τρόπο που θέλει να εξελιχθεί η ζωή του τα επόμενα χρόνια. Διαφορετικά η κατάσταση είναι μη αναστρέψιμη. Όπως θα δείτε στην σύντομη παρουσίαση οι δοκιμές τροποποίησης της φαρμακευτικής αγγής έχουν πρόσκερα αποτελέσματα και ουσιαστικά απλά παρατείνουν το πρόβλημα. Η αντιμετώπιση είναι μόνο επεμβατική. Οι επεμβατικές μέθοδοι που μπορούν να αλλάξουν αυτή την εξέλιξη της ζωής του, ανακουφίζοντας παράλληλα και την επιβάρυνση των φροντιστών του, είναι η αντλία ντοπαμίνης (DUODOPA), η πένα και αντλία απομορφίνης (APO-go) και η εμφύτευση νευροδιεγέρτη (Deep Brain Stimulation, DBS).\nΥποψήφιος για αυτές τις μεθόδους είναι ένας περιπατητικός (έστω και με υποστήριξη) ασθενής που λαμβάνει τέσσερις ή περισσότερες φορές ημερησίως αντιπαρκινσονική αγωγή και εμφανίζει διακυμάνσεις στην κινητικότητα του μέσα στην ημέρα. Αυτές προκαλούν σοβαρή δυσκολία στις καθημερινές δραστηριότητες αλλά και στην κοινωνική του ζωή. Ο ασθενής οδηγείται προοδευτικά στην απομόνωση και την κινητική αναπηρία. Μετά από λεπτομερή έλεγχο στο ιατρείο νόσου Πάρκινσον θα διαπιστωθεί αν είναι κατάλληλος για κάποια από τις μεθόδους αυτές σύμφωνα με τα διεθνή κριτήρια και τα αναμενόμενα ποσοστά επιτυχίας.\nΌλες αυτές είναι αξιόπιστες μέθοδοι αντιμετώπισης της νόσου Πάρκινσον και πρέπει να εφαρμόζονται την κατάλληλη χρονική στιγμή, από εκπαιδευμένη διεπιστημονική ομάδα και σε επιλεγμένους ασθενείς, ώστε να επιτυγχάνεται η ανεξαρτητοποίηση του ασθενή και της οικογένειάς του.\nΔιαβάστε περισσότερα στο λινκ\nΝευροδιεγέρτες, η επανάσταση στην νόσο Πάρκινσον\nΣτάδια και πορεία νόσουpreviousΚινητικά συμπτώματαnext


ΑΠΟΕΛ: Με πρωταγωνιστή τον Εφραίμ στα… πράσινα | Goal News Cy\nΑ' ΚΑΤΗΓΟΡΙΑΑΠΟΕΛΑΠΟΕΛ: Με πρωταγωνιστή τον Εφραίμ στα... πράσινα\nΑΠΟΕΛ: Με πρωταγωνιστή τον Εφραίμ στα… πράσινα\nΕφραίμ στα… πράσινα και μάλιστα σε ρόλο πρωταγωνιστή είχαμε την τελευταία φορά που η Ομόνοια, ως τυπικά γηπεδούχος κατάφερε να νικήσει τον ΑΠΟΕΛ. Στις 6 Απριλίου του 2013, για την πρώτη αγωνιστική των πλέι οφ τότε, οι πράσινοι επικράτησαν με 3-0 με τον Κύπριο διεθνή να πετυχαίνει τα δύο από τα τρία γκολ (το άλλο είχε σκοράρει ο Λεάντρο).\nΈκτοτε τόσο σε αγώνες πρωταθλήματος όσο και κυπέλλου, οι γαλαζοκίτρινοι ήταν αυτοί που ως φιλοξενούμενοι είχαν τη μερίδα του λέοντος στα Λευκωσιάτικα ντέρμπι. Συγκεκριμένα σε σύνολο 14 παιχνιδιών, ο ΑΠΟΕΛ έφυγε από το γήπεδο ως νικητής εφτά φορές, ενώ οι δύο ομάδες μετρούν ισάριθμες ισοπαλίες. Χαρακτηριστικό μάλιστα της ανωτερότητας του, τα 22 συνολικά γκολ που πέτυχε, έναντι μόλις εννέα παθητικό.\nΣτο επικείμενο ματς πρωταθλήματος του Σαββάτου λοιπόν, είναι ξεκάθαρο ότι οι ποδοσφαιριστές του Σάββα Πουρσαϊτίδη, θα παραταχθούν στο γήπεδο με συντριπτικά υπέρ τους την πρόσφατη παράδοση ως τυπικά φιλοξενούμενοι.


ΑΓΑΠΗ ΚΑΙ ΦΩΣ: 13 ανατριχιαστικά πράγματα για το τσιγάρο....!!!!!!!!!\n13 ανατριχιαστικά πράγματα για το τσιγάρο....!!!!!!!!!\nΗ ουσία είναι μια : Το κάπνισμα σκοτώνει. Δολοφονεί αργά, αλλά δολοφονεί. Με το κάπνισμα εμφανίζεται καρκίνος, ή απλά σταματάει η καρδιά. Ακόμη όμως και ο καπνιστής που θα τη “γλυτώσει”, θα αντιμετωπίσει σίγουρα άλλου είδους προβλήματα στον οργανισμό του. Θα “φουσκώνει”, δεν θα μπορεί να ανέβει τις σκάλες, θα έχει δύσπνοιες, θα εμφανίσει σεξουαλικά προβλήματα και πολλά άλλα. Σήμερα θα διαβάσετε 18 ανατριχιαστικά πράγματα για το τσιγάρο που δεν ξέρετε.\n6. Και αφού μιλάμε για νικοτίνη, διαβάστε και τα εξής σοκαριστικά : Η νικοτίνη είναι μία από τις πιο εθιστικές ουσίες. Η επήρεια της περνά μετά από 20 λεπτά με την προυπόθεση ότι δεν θα ξανακαπνίσουμε. Όταν ο οργανισμός εθιστεί χρειάζεται νικοτίνη και για αυτό δεν κόβουμε εύκολα το κάπνισμα.\nΑναρτήθηκε από ΛΕΝΑ ΜΠΑΞΕ στις 3:11 μ.μ.


Ολυμπιακός: Κρίνεται του Ραντζέλοβιτς - Fosonline\nΣάββατο, 16 Ιανουαρίου 2021 16:47\nΕνοχλήσεις ένιωσε στην προπόνηση της Παρασκευής ο Λάζαρ Ραντζέλοβιτς και η συμμετοχή του στο παιχνίδι του Ολυμπιακού με τον ΠΑΣ Γιάννινα θα κριθεί στην απογευματινή προπόνηση.\nΕνοχλήσεις αισθάνθηκε στην προπόνηση της Παρασκευής ο Λάζαρ Ραντζέλοβιτς. Ο νεαρός Σέρβος δεν κατάφερε να ολοκληρώσει το πρόγραμμα και είναι χαρακτηριστικό ότι συνέχισε την προπόνηση του στο γυμναστήριο.\nΤο πρόβλημα με τον 23χρονο δεν φαίνεται να είναι τόσο σοβαρό, αλλά η συμμετοχή του στον αγώνα με τον ΠΑΣ Γιάννινα θα κριθεί στην απογευματινή προπόνηση του Ολυμπιακού στον Ρέντη. Οι πρώτες εκτιμήσεις, πάντως δείχνουν ότι ο ποδοσφαιριστής δεν αντιμετωπίζει κάποιο σοβαρό θέμα τραυματισμού.\nΤο πιο πιθανό, ωστόσο, είναι ότι ο Πέδρο Μαρτίνς θα αφήσει τον Λάζαρ Ραντζέλοβιτς εκτός αποστολής για τον αγώνα με τον ΠΑΣ Γιάννινα. Δεν θέλει να ρισκάρει με κανέναν ποδοσφαιριστή που αντιμετωπίσει έστω και το παραμικρό πρόβλημα τραυματισμού. Μη ξεχνάμε ότι το ίδιο είχε κάνει πριν μία εβδομάδα με τον Ζοσέ Σα και τον Ανδρέα Μπουχαλάκη.\nΚαι οι δύο είχαν μείνει εκτός για το παιχνίδι με τον Παναιτωλικό και δεν είχαν ταξιδέψει στο Αγρίνιο. Με την επιστροφή του Μπρούμα στη δράση ο Πέδρο Μαρτίνς έχει στα χέρια του αρκετές λύσεις για τα άκρα της επίθεσης του Ολυμπιακού και γι' αυτό είναι πιθανό να μείνει εκτός ο Σέρβος. Όλα αυτά θα ξεκαθαρίσουν το βράδυ όταν θα έχει ολοκληρωθεί η προπόνηση του Ολυμπιακού και θα έχει βγει η αποστολή της ομάδας από τον Πέδρο Μαρτίνς.


Αποστολή - Art Candle\nH ARTCANDLE θέλοντας να προσφέρει ποικιλία στον τρόπο αποστολής των προϊόντων της, ικανοποιώντας τις σύγχρονες ανάγκες των πελατών από πλευράς μείωσης του κόστους και χρόνου παράδοσης, δημιούργησε πολιτική ειδικών χρεώσεων για την αποστολή των προϊόντων της, με στόχο την καλύτερη και ταχύτερη εξυπηρέτηση του πελάτη. Σε καμία περίπτωση H ART CANDLE δεν επιδιώκει να έχει κάποιο κέρδος από την αποστολή των προϊόντων της. Αντίθετα, επιδίωξη μας είναι να μειώνουμε το κόστος για τον πελάτη στο μικρότερο δυνατόν, μειώνοντας ταυτόχρονα στο ελάχιστο το χρόνο παράδοσης.\nΠαραδόσεις προϊόντων πραγματοποιούνται εργάσιμες ημέρες και ώρες (Δευτέρα έως Παρασκευή, 09:00-17:00), εκτός Σαββάτου, Κυριακής και αργιών.\nΟι παραπάνω τιμές συμπεριλαμβάνουν Φ.Π.Α. Οι επιλογές και χρεώσεις αποστολής των προϊόντων υπολογίζονται αυτόματα από το σύστημα μας, σύμφωνα με τη διεύθυνση αποστολής και τον ταχυδρομικό κώδικα που δηλώνει ο πελάτης και εμφανίζονται πάντοτε πριν την επιβεβαίωση/ολοκλήρωση της παραγγελίας.\nΓια την παραλαβή των προϊόντων, απαιτείται υπογραφή του δελτίου αποστολής. Παρακαλούμε δηλώστε μια διεύθυνση αποστολής, όπου θα υπάρχει κάποιο πρόσωπο να υπογράψει επιβεβαιώνοντας την παραλαβή τους. Σε περίπτωση που δεν μπορείτε να παραλάβετε το προϊόν κατά τη διάρκεια των εργάσιμων ημερών και ωρών στη διεύθυνση οικίας σας, μπορείτε να δηλώσετε τη διεύθυνση εργασίας σας, ως τόπο παράδοσης. Βεβαιωθείτε πάντως ότι κάποιος θα βρίσκεται στη διεύθυνση αποστολής που έχετε επιλέξει, καθώς απαιτείται υπογραφή του δελτίου παράδοσης.